"Saya Masih Ada Hormat Padanya, Tidak Mahu Ulas Lanjut"

Mengharungi episod kedukaan dalam hidupnya selepas putus tunang, Sufian Suhaimi memilih untuk mengasingkan diri dari dunia media sosial sebentar. ‘Kehilangan’ Sufian juga menyebabkan beliau tidak mengetahui mengenai kenyataan-kenyataan pedas ibu Elfira Loy.

“Alhamdulillah, saya dikelilingi oleh orang-orang yang baik. Keluarga dan rakan-rakan banyak memberikan saya kata-kata semangat. Dalam tempoh ini, keluarga saya banyak membantu. Oleh itu, saya memilih untuk memencilkan diri seketika”

“Saya tidak membuka media sosial langsung; Twitter, Instagram, Facebook, semuanya. Notifikasi entri-entri saya juga telah lama saya letakkan sebagai mute. Oh yeke? Saya tak tahu pun. Bagi pihak saya, saya tidak mahu lagi komen apa-apa dan berharap benda ni tamat”

Jika dilihat pada kenyataan-kenyataan ibu Elfira sebelum ini, beliau seolah menyalahkan Sufian di atas pertunangan yang terputus itu. Namun Sufian tidak cepat melatah, dan dengan masih ada rasa hormat, Sufian enggan memanjangkan lagi isu ini.

“Saya masih ada rasa hormat kepadanya (Filzah) sebagai orang yang lebih tua. Jadi kalau boleh, saya tak mahu ulas lagi benda ni,” katanya kepada portal My News Hub mengenai beberapa kenyataan yang dilemparkan ibu Elfira.

Terdahulu, ibu Elfira ada meluahkan rasa terkilannya terhadap Sufian mengenai wang hantaran yang tidak dapat dipenuhi beliau. Malah ibu Elfira juga ada mendakwa Sufian telah menipunya sekeluarga dan tidak lama selepas itu bapanya pula bersuara. (rtky/w)


"Atikah Suhaime Jodoh Terbaik Buat Saya"

Selamat mengikat tali pertunangan minggu lalu, Awi Rafael mendedahkan perkenalan beliau dengan Atikah Suhaime sewaktu masih bergelar teman lelaki Hanez Suraya lagi. Namun mulai rapat sejak lima bulan lalu seterusnya terus melangsungkan majlis bertunang.

Mengakui sudah lapan tahun mengenali Atikah, Awi tidak mahu mengambil masa terlalu lama untuk bercinta. Malah katanya, keluar dating pun hanya sekali sahaja, dan terus membuat keputusan untuk bertunang.

“Hubungan kami terjalin secara natural. Kami berkenalan kira-kira lapan tahun lalu dan ketika itu saya masih teman lelaki Hanez. Bila jumpa dia lima bulan lepas, kami mengambil keputusan untuk bertunang”

“Dating pun sekali sahaja. Itu pun bertemankan mak saya. Saya berkawan lama dengan Atikah. Sedikit demi sedikit, saya lebih mengenali dia dengan lebih dalam. Sangat baik dan rapat dengan keluargany,” jelasnya.

Siapa menyangka tiada angin tiada ribut, tiba-tiba sahaja pasangan bertunang tempoh hari. Jelas Awi, beliau terpikat dengan sikap penyabar dan positif pada Atikah dan menganggap beliau merupakan jodoh terbaik. (rtky/w)


Aksi Nakal & Licik Peter Rabbit Buat Penonton Bengang!

Baru-baru ini, kami berpeluang menonton pra-tayangan filem Peter Rabbit. Apa yang pasti, anda memang akan puas hati dan tak boleh berhenti bercakap tentang filem ini.

Sekarang dah musim cuti sekolah, memang sesuai sangat jika anda bawa anak-anak menonton filem Peter Rabbit. Diadaptasi daripada buku cerita kanak-kanak berjudul The Tale of Peter Rabbit, filem ini  buatkan anda geram dengan aksi nakal Peter Rabbit.

Kami kongsikan dengan anda beberapa sebab kenapa anda perlu tonton filem ini.

Apa kata musim sekolah ini anda luangkan masa bersama anak-anak. Jangan asyik sibuk dengan kerja je. Filem ini memang seronok ditonton seisi keluarga.

Kami dapat lihat ramai ibu bapa yang membawa anak-anak menonton filem ini. Tak ada la anak-anak sibuk melekat dengan gajet je, barulah bertambah erat hubungan.

Peter Rabbit adalah arnab yang nakal dan selalu buat masalah tetapi baik hati . Peter tinggal di dalam sebuah lubang bersama adik-beradiknya dan sepupu mereka Benjamin. Peter merupakan ketua keluarga selepas kehilangan bapanya. Peter sanggup menyelinap ke kebun McGregor untuk mencuri buah-buahan dan sayur-sayuran untuk keluarganya.

Tak kisah masalah apa yang Peter selalu cetuskan, Benjamin, sepupu kepada Peter, sentiasa ada bersama Peter dan seorang yang baik hati. Selalu beri amaran di atas setiap kerosakan yang Peter lakukan.

Keadaan berubah apabila Thomas datang ke kampung tersebut menguruskan harta bapa saudaranya, Mr Mcgregor yang meninggal dunia kerana sakit jantung.

Dalam filem ini, anda dapat lihat hubungan erat antara Peter dan ahli keluarganya untuk memastikan dia dan keluarganya untuk terus tinggal disitu walaupun perlu berlawan dengan Thomas. Namun akhirnya, Peter dan Thomas bergabung selepas terjadinya satu insiden. Filem ini memaparkan mesej penting tentang manusia perlu sayangkan haiwan.

Dalam masa yang sama, filem ini turut menceritakan tentang Thomas yang tidak mengetahui bahawa dia mempunyai bapa saudara memandangkan dia tidak rapat dengan ahli keluarganya. Rasanya banyak terjadi di luar sana, ada yang tidak kenal dengan saudara mara sendiri.

Anda wajib bawa anak anda untuk menonton filem ini kerana banyak nilai penting yang mereka akan belajar. Kalau dah nama pun budak-budak, mestilah nakal. Namun, banyak perkara mereka akan pelajari menerusi filem ini.

Walaupun Peter seorang yang nakal dan licik, namun dia seorang yang baik hati dan suka membantu. Peter juga sangat sayangkan keluarganya. Perkara ini perlu diterapkan dalam setiap anak-anak. Tentunya ini antara mesej yang ingin disampaikan oleh pengarah, Will Gluck.


Datuk K, Siti Nurhaliza Maafkan Penyebar Gambar Anak

Walaupun terkilan dengan sikap individu yang menyebarkan gambar bayi mereka, Datuk K dan Siti Nurhaliza terbuka untuk memafkan individu berkenaan. Malah pasangan itu juga redha dengan apa yang terjadi.

“Pihak kami sudah memaafkan individu yang menyebarkan foto bayi kami. Tidak mahu menjadikan ia satu isu sebab saya dan Siti pun sudah reda. Buat masa sekarang, bayi kami tak banyak karenah. Biasalah kalau berjaga waktu malam pun hanya untuk berikan dia susu”

Menurut perancangan awal, Siti akan mengadakan satu sesi khas untuk berkongsi nama dan wajah bayi mereka, namun buat masa ini Datuk K memaklumkan Siti mengalami pendarahan yang banyak semasa pembedahan dan perlu ditahan di wad dalam beberapa hari ini.

“Buat masa ini Siti masih dalam pemantauan doktor kerana dia kehilangan banyak darah semasa pembedahan. Sekarang dia perlu ditambah darah dan mungkin dalam masa dua atau tiga hari lagi dia boleh pulang,” jelasnya.

Terdahulu setelah 11 tahun menanti untuk menimang cahaya mata, Siti akhirnya selamat bersalin melalui pembedahan dengan kelahiran bayi comel seberat 3.55 kilogram. Bayi itu juga diberikan nama Fatimah Az-Zahra buat sementara waktu.

Bagaimanapun tidak sampai 24 jam kelahiran bayi Fatimah, seorang invidu bernama, Wan Noor Akmal Wan Yusof dengan tidak sengaja memuat naik gambar wajah bayi berkenaan. Tindakan beliau dikecam sehingga beliau memohon maaf secara terbuka. (rtky/w)


“Makin Popular Makin Singkat Pula Tudung”

Walaupun masih baru dalam industri muzik tempatan, namun nama Wany Hasrita semakin dikenali ramai lebih-lebih selepas muncul di pentas Juara Lagu baru-baru ini.

Orangnya sangat sopan santun, lemah lembut dan tampil sopan, antara faktor utama Wany mempunyai ramai peminat.

Baru-baru ini, Wany memuat naik fotonya dalam satu photoshoot. Apa yang menjadi perhatian ialah tudung yang dipakainya menampakkan dada.

Rata-rata peminat meminta agar Wany Hasrita melabuhkan tudung seperti yang dipakainya sebelum ini.

Ada juga yang memerli Wany dengan mengatakan bahawa Wany semakin lupa diri selepas popular.

Apa-apa pun diharap Wany lebih berhati-hati dalam apa saja perkara. Jadi selebriti bukan senang, setiap tindak tanduk diperhatikan.


6 Perkara Menarik Tentang Baby Datuk Siti Nurhaliza

Tahniah kami ucapkan buat Datuk Siti Nurhaliza dan juga suami kerana telah selamat menimang cahaya mata perempuan seberat 3.55 kilogram di sebuah pusat perubatan di ibu kota, kira-kira jam 8.17 pagi, semalam.

Apa yang pasti, ramai yang teruja dengan berita itu dan tak sabar untuk melihat wajah si comel tersebut.

Baru saja sehari di lahirkan, si comel pipi merah kesayangan Datuk Siti dan Datuk K dah jadi popular. Kami ingin kongsikan 7 perkara tentang baby Datuk Siti Nurhaliza yang anda kena tahu.

Umum mengetahui bayi yang dikandung oleh Datuk Siti menggunakan kaedah ‘In Vitro Fertilization (IVF). Di atas nasihat doktor, selain faktor usia, bayi tersebut biasanya dilahirkan secara pembedahan.

Pasangan ini memilih Isnin untuk kelahiran kerana bersamaan dengan hari kelahiran Nabi Muhammad, selain jatuh pada tarikh 1 Rejab.

Menurut Datuk K, beliau kini memiliki 4 anak lelaki hasil perkahwinan terdahulu. Beliau sebenarnya sudah lama menantikan kehadiran anak perempuan.

Menurut Datuk Siti dan suami, untuk seminggu ini mereka sepakat untuk memilih nama Fatimah Az-Zahra sebelum nama sebenar diumumkan. Pilihan nama sudah ada dan akan diumumkan di majlis yang akan dianjurkan nanti.

Bukan saja menerima ucapan tahniah dari rakan artis dan peminat-peminat, malah Datuk Siti juga menerima ucapan istimewa dari bekas perdana menteri, Tun Mahathir dan pemimpin politik, Nurul Izzah.

Datuk Siti sendiri pernah memberitahu, beliau akan kongsikan wajah bayinya dalam satu majlis khas nanti. Namun individu tersebut yang merupakan jurusolek sambilan tampil membuat permohonan maaf di atas kesilapannya menyebarkan foto tersebut secara tidak sengaja.

Tambah wanita itu, dia tidak tahu bahawa pihak Siti hanya bakal kongsikan wajah anak mereka selepas tujuh hari dilahirkan.


Sakit Kepala Teruk, Shahrol Shiro Terpaksa Dibedah

Niat untuk menyambut ulangtahun kedua perkahwinan Shahrol Shiro dan isterinya, Nor Farhanah bertukar kepada episod pembedahan gara-gara pelawak ini menderita sakit kepala yang tidak tertahan lagi. Shahrol kini telah selamat menjalani pembedahan pada hidung, Selasa lalu.

Untuk pengetahuan anda, Shahrol sebelum ini pernah menjalani pembedahan penyakit yang sama (resdung yang serius) pada tahun 2015.

“Pada Ahad lepas pula dia nak sambut ulang tahun kedua perkahwinan kami, malam tu dia sakit kepada teruk sampai terpaksa menangis untuk menahan sakitnya”

“Kemudian pada Isnin saya bawa dia ke hospital semula, doktor buat pemeriksaan dan dapati sinus dia semakin bahaya,” jelas isteri Shahrol kepada mStar Online.

Tambah isteri Shahrol, suaminya itu juga dikatakan bekerja kuat sehingga tidak cukup rehat selain waktu makan dan tidur juga tidak tetap.

“Ketika dia membuat orang gembira tapi dia sebenarnya menahan sakit,” katanya. Sama-sama kita doakan agar Shahrol akan cepat sembuh dan dipermudahkan segala urusan. (rtky/s)


Akhirnya Raja Ilya Tolak Berlakon Filem Marvel

Setelah membuat persiapan selengkapnya selama tiga bulan dan berada di Amerika Syarikat selama dua minggu, pelakon Raja Ilya yang pernah digembar-gamburkan kisahnya untuk membintangi filem francais Marvel akhirnya terpaksa menolak tawaran tersebut.

“Saya terima dengan hati terbuka biarpun terpaksa melepaskan perkara besar. Ini kerana saya fikir tidak sesuai dengan kita. Saya tidak boleh ulas panjang tapi saya percaya semua pihak faham”

“Orang boleh buat apa juga andaian tapi keputusan ini diambil demi kebaikan saya dan masa depan kerjaya,” kongsinya bersama BH Online.

Sebelum ini, Raja Ilya tenang berhadapan dengan dakwaan warga laman sosial bahawa dia menipu yang kononnya dia layak untuk berlakon bersama bintang filem terkenal lain di Hollywood.

Bagaimanapun, setelah menolak tawaran tersebut, dia turut menerima tawaran lain dan buat masa sekarang dia sudah menandatangani perjanjian dan tidak dibenarkan mengeluarkan sebarang kenyataan lanjut. Harapnya kali ini janganlah tidak jadi lagi memandangkan perjanjian sudah dimeterai.

“Saya sangat teruja untuk berkongsi… Tetapi saya sudah tandatangan perjanjian rahsia dan diminta ‘mengunci’ mulut. Saya minta semua peminat mendoakan yang terbaik. Saya berjanji apabila sampai masanya, saya akan beritahu dengan lebih lanjut,” katanya. (rtky/s)


“Nak Kata Saya Simbol Seks, Lantaklah”

Seringkali tampil manja dan seksi membuatkan segelintir pihak yang melabelkan pelakon dan juga penyanyi wanita, Elly Mazlein sebagai simbol seks. Namun bagi wanita yang memegang status ibu tunggal ini, kritiakn sedemikian tidak sedikit pun membuatkannya terkilan.

“Nak kata simbol seks ke, kecam ke… lantaklah. Saya tidak boleh tutup mulut orang tentang apa yang mereka ingin katakan tentang saya”

“Saya pun bukanlah seorang yang cepat sensitif dengan perkara-perkara negatif dan apa yang betul kita ambil untuk kebaikan, selebihnya biarlah ia dibawa angin lalu,” jelasnya kepada mStar Online.

Mengakui banyak belajar melalui pengalaman sepanjang 20 tahun berada di dalam industri seni tanah air, perkara negatif yang dihadapinya kini membuatkannya dia semakin lali selain mempunyai banyak lagi perkara penting untuk difikirkan.

Dalam perkembangan lain, Elly juga turut tidak memuatnaik gambar anaknya bagi mengelakkan si kecil tersebut menjadi mangsa kecaman warga laman sosial yang sentiasa mencari kesalahan orang. Semoga Elly sentiasa tabah menjadi ibu membesarkan anak tercinta. (rtky/s)


Jual Sambal, Hanez Suraya Nafi Rumahtangga Goyah

Pelbagai dugaan juga perlu diharungi pelakon Hanez Suraya. Masih tidak dapat lari daripada dakwaan bahawa rumahtangganya kini goyah gara-gara kerana menjual sambal bilis, Hanez menafikan perkara tersebut selain menjelaskan apa yang dilakukan kini adalah untuk kelangsungan dirinya.

“Semua itu hanya andaian sesetengah orang. Bagi saya, mereka memang boleh terus berteka-teki dan mulut masing-masing tentu saja bukan mudah untuk ditutup. Dakwaan kononnya rumah tangga kami goyah tidak betul”

“Malah, pada 14 Mac lalu, saya dan suami menyambut ulang tahun ketiga perkahwinan kami. Sebelum ini pun saya ada menjalankan perniagaan tudung dan koleksi pakaian sedia untuk pakai. Ketika itu, tiada pula isu saya berniaga sebab rumah tangga berantakan,” jelasnya kepada BH Online.

Selain itu, Hanez menegaskan bahawa golongan wanita seharusnya mempunyai pendapatan sendiri demi memenuhi tuntutan keperluan diri setiap bulan. Malah kini Hanez semakin bersemangat meneruskan perniagaan.

“Sebagai wanita, saya rasa kita perlu ada pendapatan sendiri. Ia memudahkan kita untuk mendapatkan apa yang diingini. Sebelum berkahwin lagi saya sudah terbiasa dengan berbelanja duit sendiri, hasil aktiviti lakonan”

“Lagipun, saya ada tanggungan sendiri seperti cukai pendapatan, kereta dan sebagainya. Saya juga ada ibu bapa yang nak ditanggung, selain keperluan diri,” katanya. (rtky/s)


“Berhentilah Nyanyi Janna Nick, Tak Tahan Dengar”

Seperti kebiasaan, Janna Nick dan juga keluarga Sheila Rusly memang selalu berkongsikan video dan paling terbaru, suami Sheila, Jinggo telah bermain gitar sambil Janna nyanyi lagu terbaru Sufian Suhaimi, Di Matamu.

Namun nampaknya kali ini persembahan Janna di dalam video tersebut menimbulkan kacau bilau di hati pendengar dan juga pelayar laman sosial yang lain. Terseksa mendengar nyanyian Janna, ada di antara pengguna laman sosial meluahkan perasaan dan juga kritikan terhadap pelakon wanita ini.

Begitulah dugaan Janna dalam menjadi penyanyi di dalam industri hiburan tanah air. Iyalah, orang kata jika nak berjaya mesti banyak sekali dugaan dan kritikan bukan. Hiraukan saja kritikan orang, janji kita yakin suara kita sedap, no problem.

Bagi anda yang masih belum mendengar nyanyian Janna, kami kongsikan video ini. Mana tahu boleh jadi lagu cover pilihan anda selepas ini. Boleh layan ramai-ramai di pejabat. Enjoice!


"Samsung? Eawww Iphone Of Course!"

Bila dengar sahaja nama adik Neelofa, Ameera Khan pasti terbayang beberapa kontroversi yang pernah tercetus. Kali ini Ameera sekali lagi menaikkan kemarahan ramai apabila memperlekehkan jenama telefon, Samsung.

Baru-baru ini Ameera memuat naik video, Quickfire Q&A With LMK, yang memerlukan Ameera memilih antara dua sebagai kegemaran beliau. Antara soalan lain, Ameera diminta untuk memilih telefon jenama Samsung atau Iphone.

Jawapan spontan Ameera mempersoalkan kembali soalan yang ditanya dan seterusnya memilih telefon jenama Iphone membuatkan beliau dikecam hebat. Ramai mendakwa jawaan Ameera seolah menunjukkan jenama Samsung satu jenama yang murah untuk dipakai olehnya.

Selain itu ada juga yang meminta pihak Samsung untuk mengambil tindakan terhadap Ameera kerana jawapannya yang merendahkan jenama tersebut. Malah dalam ruangan komen juga ada menyebut Ameera tidak sepatutnya berkata begitu kepada jenama yang membayar dirinya.

Mungkin selepas ini Ameera hanya perlu memilih sahaja apabila ditanyakan soalan, tidak perlu berkata sesuatu yang boleh mengundang kemarahan. Atau mungkin jenama Samsung tidak mencapai standard Ameera? (rtky/w)


Siti Nurhaliza Terima Pakej Berpantang Bertaraf Lima Bintang

Selepas 11 tahun menantikan untuk menimang cahaya mata, Siti Nurhaliza pastinya mahu yang terbaik dalam proses berpantang. Melalui Natalis Mother Care, Siti menerima pakej bertaraf lima bintang.

“Pakej berpantang selama 44 hari yang diambil oleh Siti itu merupakan yang paling istimewa di mana kami menyediakan makanan harian yang akan dihantar ke hospital dan rumah Siti, urutan tradisional serta bertungku”

“Selain itu kami menghantar dua orang pekerja yang akan menjaga Siti dan bayinya pada waktu malam. Bagi makanan harian untuk Siti, kami sediakan ikan salmon yang berkualiti. Siti sendiri yang membuat pemintaan nak makan ikan itu”

“Doktor pun ada sarankan untuk wanita bersalin secara pembedahan, bubur nasi turut membantu mengenyangkan selain memudahkan proses penghadaman. Siti juga boleh turunkan berat badannya dengan cepat jika ikut aturan yang betul seperti disediakan,” jelasnya kepada m Star Online.

Menunggu begitu lama untuk dikurniakan rezeki begini, Siti sememangnya layak menerima layanan terbaik seperti ini ketika berpantang. Semoga Siti baik-baik sahaja melalui proses berpantang selama 44 hari nanti. (rtky/w)


8 Selebriti Timang Cahaya Mata Selepas Usia 38 Tahun

Umur ideal wanita hamil pada usia 20an hingga lewat 30an. Tapi sekarang ni, bukan lagi perkara pelik jika ada wanita hamil di usia 40 tahun keatas. Apa yang pasti, usia bukan penghalang untuk menimang cahaya mata.

Ada yang takut untuk hamil di usia 40an kerana banyak risiko dan kemampuan diri juga menjadi faktor utama. Semakin berusia, semakin banyak risikonya.

Namun, 7 selebriti popular ini membuktikan hamil di usia lewat 30an dan 40an tidak menjadi penghalang. Paling penting, mereka ini kekal sihat dan cantik!

Hamil di usia 39 tahun, isteri pelakon Que Haidar menimang cahaya mata ketiga mereka, Tengku Cleopatra Haidar di usia 40 tahun.

Pelakon cantik ini disahkan hamil anak kembar selepas 8 tahun berkahwin dengan Ahli Parlimen Kinabatangan, Datuk Seri Bung Moktar Radin pada 2009. Pada Disember tahun lalu, Zizie selamat melahirkan sepasang kembar di usia 39 tahun.

Selepas 11 tahun berkahwin, Siti kongsikan berita kehamilannya pada Oktober tahun lalu. Semalam, Siti selamat melahirkan cahaya mata sulungnya di usia 39 tahun.

Hamil di usia 40 tahun, Rozita Che Wan menimang cahaya mata ketiganya di usia 41 tahun hasil perkahwinannya bersama Zain Saidin.

Pelakon Didie Alias juga menimang cahaya mata di usia 40 tahun, hasil perkahwinan keduanya dengan Norisham Ismail.

Pelakon dan pengacara Sharifah Shahirah menimang cahaya matanya yang ke-5 pada usia 42 tahun. Anak sulungnya kini berusia 20 tahun.

Ramai yang tidak tahu, penyanyi bersuara lantang ini menimang cahaya mata bongsu kembar di usia 40 tahun.

Bakal memasuki usia 41 tahun pada November ini, penyampai radio Linda Onn selamat melahirkan anak pertamanya pada 25 Februari lalu.


Ismail Izzani Dedah Punca Tak Mahu Duduki SPM

Gagal menduduki Sijil Pelajaran Malaysia (SPM) pada tahun lalu, penyanyi muda, Ismail Izzani yang namanya semakin menyinar ini menegaskan bahawa dia tidak mahu mengambil peperiksaan tersebut pada tahun ini dengan sebab-sebab tertentu.

“Saya mahu mengambil jurusan komunikasi media kerana saya cenderung ke arah itu selain muzik. Ikutkan, saya cukup berminat untuk menjadi pengacara atau menceburkan diri dalam bidang berkaitan”

“Jadi, lebih baik saya mendaftar di IPTS yang menawarkan kursus tersebut. Sekarang ini, memang ada institusi yang mengambil pelajar walaupun tanpa memiliki SPM,” jelasnya kepada Utusan Online.

Selain itu, Ismail juga percaya dengan rezekinya walaupun mengakui dirinya tidak sehebat dengan penyanyi lain. Apa yang penting baginya adalah setiap usaha diiringi dengan doa.

“Saya terima setiap kritikan dengan hati yang terbuka bagi memperbaiki kelemahan diri,” katanya. (rtky/s)


Fasha Sandha Tak Kisah Dikritik Tayang Dada

Baru-baru ini kecoh seketika laman Instagram Fasha Sandha apabila beberapa keping gambarnya yang menampakkan lurah dada menjadi perhatian. Namun bagi pelakon wanita ini, dia tidak menghiraukan perkara tersebut malah turut tidak mengetahui bahawa ia menjadi perhatian ramai.

“Saya tidak tahu pula ramai yang mengecam kerana tidak membaca ruangan komen. Tetapi saya tidak akan memadam gambar tersebut. Apa orang hendak cakap, cakaplah”

“Ia tidak memberi kesan kepada saya pun. Ruangan komen pun saya tidak tutup,” jelasnya kepada mStar Online. Tambah Fasha, gambar yang tersebar itu kelihatan seksi mungkin kerana disebabkan sudut gambar dirakam.

Apa yang pasti, dengan ruangan komen yang terbuka, perdebatan di antara peminat dan juga pengguna laman sosial yang lain masih lagi berterusan. Untunglah masih banyak masa untuk diluangkan di laman sosial mencari kesalahan orang lain. (rtky/s)


"Sudah Lama Move On & Sudah Ada Pengganti"

Gara-gara melenting dikaitkan dengan bekas kekasih baru-baru ini, ada yang menganggap Sherry Ibrahim masih belum ‘move on’ dengan kisah lama. Menafikan perkara itu, Sherry memberitahu beliau kini suda punya pengganti.

“Selagi saya tidak berkongsi mengenai kisah cinta atau perhubungan, orang sentiasa beranggapan saya belum ‘move on’. Sebaliknya, saya sudah lama melupakan apa yang berlaku. Malah, ketika ini saya berasa sangat gembira”

“Pada masa sama, saya tahu ada pihak yang masih tidak senang dengan apa saya lalui dan miliki sekarang. Selepas apa yang berlaku, saya sentiasa berfikiran positif dan muhasabah diri. Paling penting, saya tidak kacau hidup orang lain”

Jelas Sherry, hubungan itu masih dalam fasa perkenalan jadi beliau tidak mahu terlalu cepat bercerita risau andai ianya tidak ke mana. Pun begitu, Sherry memberitahu beliau sudah lama melupakan kisah cinta lama.

“Alhamdulillah, sekarang saya bahagia dengan seseorang. Cuma, apa saya boleh kongsikan perhubungan kami masih dalam fasa perkenalan. Sejujurnya, saya sibuk dengan beberapa komitmen kerja, jadi belum ada sebarang perancangan ke arah lebih serius,” jelasnya mengenai perkara itu.

Terdahulu, Sherry mengamuk di media sosial apabila secara tiba-tiba namanya dikaitkan dengan majlis resepsi perkahwinan Fattzura oleh perunding perkahwinan terkenal, Rekateemor. Namun difahamkan salah faham itu terjadi kerana akaun Instagram pereka itu telah digodam. (rtky/w)


Pembantu Rumah Pukul, Hentak Kepala Zulin Aziz

Baru-baru ini boleh tahan hangat juga diperkatakan tentang seorang datin yang telah mendera pembantu rumah dengan teruk sekali. Turut terkesan dengan perkara tersebut, Zulin Aziz turut berkongsi cerita yang pernah melandanya satu ketika dahulu.

Menurut Zulin, apa yang dilaluinya ketika kecil itu ternyata tidak mampu untuk dilupakan. Malah dalam masa yang sama, Zulin pernah mengadu namun tidak diendahkan.

Mujurlah ada jirannya yang pernah melihat sendiri insiden tersebut. Antara penderaan yang pernah dilalui oleh Zulin ialah dihantuk kepala di dinding, dipukul dengan penyapu selain dipaksa tidur di dalam bilik air.

Namun kesudahan bagi pembantu rumah tersebut hanyalah dihalau dan tidaklah dipukul sehingga mendatangkan mudarat. Malah bagi Zulin sendiri menyifatkan majikan yang mendera dengan teruk pembantu rumah baru-baru ini ibarat Firaun. Apa kisah pembantu rumah anda pula? (rtky/s)


Yoodo Hadir Dengan Satu Satunya Pelan Ubahsuai Sendiri Untuk Telefon Anda

Jika anda bosan dengan pelan data, panggilan atau SMS dengan perkhidmatan sedia ada, mungkin sampai masa untuk anda reka sendiri pelan yang terbaik mengikut pilihan anda. Lebih-lebih lagi pelan tu boleh diubahsuai pada bila-bila masa sahaja, terpulang kepada keperluan sendiri. Kenapa perlu terikat dengan satu pelan sepanjang masa — lebih teruk jika pelan anda diikat dengan kontrak? Eww.

Yoodo yang baru-baru ini, dilancarkan sebagai perkhidmatan telefon mudah alih digital pertama yang boleh diubah suai sepenuhnya. Anda diberikan kebebasan untuk mencipta dan mengubah pelan mudah alih sendiri dengan memilih jumlah minit panggilan, SMS dan data mengikut kesesuaian gaya hidup anda setiap bulan. Lebih menarik lagi, anda boleh mengubahsuai sehingga 1,000 kombinasi pelan yang unik – tanpa gimik, tanpa caj tersembunyi atau komitmen.

Buat pertama kalinya, anda boleh pesan kad SIM menerusi aplikasi khas Yoodo. Untuk pesan, muat turun sahaja aplikasi Yoodo di Google Store atau iOS App Store — atau klik sahaja pautan untuk muat turun di sini.

Buka aplikasi Yoodo dan anda boleh pesan kad SIM baru Yoodo secara percuma. Selepas itu, nikmatilah kehebatan pengubahsuaian anda – pilih seberapa banyak kuota data internet, panggilan dan SMS mengikut kehendak anda.

Sebagai contoh, anda boleh memilih dan menentukan data sebanyak 5GB dengan harga RM30 sebulan, 10GB untuk RM50/bulan atau 20GB untuk RM70/bulan. Anda boleh pilih kuota data sehingga 100GB untuk RM150 sebulan.

Ada juga perkhidmatan tambahan (add-ons) seperti 5GB untuk Facebook atau Instagram pada RM10/bulan dan 10GB untuk YouTube pada RM20/bulan.

Selepas itu, anda boleh pilih sama ada dapatkan nombor telefon yang baru ataupun kekalkan nombor telefon anda yang sedia pakai. Anda juga perlu mencipta satu akaun baru bersama Yoodo untuk memudahkan pengaktifan kad SIM anda kelak.

Taipkan alamat penghantaran kad SIM anda dan pastikan semua maklumat adalah betul sebelum mengesahkan pesanan anda. Kad SIM akan tiba di depan pintu rumah atau pejabat dalam masa 1 – 3 hari sahaja. Hahhhh, kalau nak ekspres, boleh pilih Penghantaran Segera dan menerima kad SIM anda dalam masa 2 jam dengan caj dikenakan RM15. Servis ini hanya terhad di kawasan Lembah Klang sahaja.

Semuanya dilakukan secara 100% dalam talian. Tidak perlu lagi untuk berkunjung ke kedai dan beratur panjang sambil melayan perbualan susah difahami di kalangan orang awam. Hanya muat turun aplikasi Yoodo dan tunggu kad SIM anda tiba di rumah. Senang gila!

Sudah terima kad SIM Yoodo anda? Mari kami cerita bagaimana untuk aktifkan kad SIM anda dan mula gunakan perkhidmatan Yoodo. Lagi mudah dari buat teh ais, kami janji.

Lebih menarik, sebagai orang Malaysia anda boleh menerima rebat untuk GST yang anda bayar. Ianya akan dikembalikan kepada anda menerusi pembayaran kad kredit / debit yang anda lakukan. Lebih jimat, lebih murah!


Serina Redzuawan Dakwa Bekas Suami Berkhalwat

Pernah mempertahankan maruah suaminya sebelum ini, akhirnya anak kepada chef selebriti Chef Wan iaitu Serina Redzuawan akhirnya mendedahkan perangai sebenar suaminya dalam satu kenyataan di Instagram. Malah perkara tersebut turut dijelaskan dengan lebih mendalam oleh Chef Wan sendiri.

Melalui perkongsiannya di laman Instagram dengan gambar bersama anak-anaknya, Serina kini dinafikan hak untuk berjumpa dengan anaknya. Perkara itu dimulakan dengan suaminya yang seringkali memberi pelbagai alasan agar dia tidak berkesempatan untuk berjumpa cahaya matanya sendiri.

Malah sebagai ibu, Serina juga mendakwa bekas suaminya itu turut berkhalwat di dalam rumah dan lebih merisaukan lagi, anak-anaknya juga berada di rumah yang sama. Bimbang akan akidah anaknya akan terpesong, Serina nekad dalam mendapatkan kembali hak jagaan anak.

Sementara itu dalam penjelasan panjang lebar Chef Wan di Instagram, dia turut mendakwa bekas suami Serina, Gavin Edward O’Luanaigh atau nama Islamnya, Salahudin Ghafar telah pun curang semasa mereka masih lagi menjadi suami isteri.

Apa yang pasti, Serina dan juga Chef Wan mengharapkan pengakhiran yang baik selain menyerahkan kepada mahkamah untuk mendapatkan kembali hak penjagaan. (rtky/s)


Tudung Aliff Syukri Laris Sejak Intan Jadi Model

Sejak isu rumah tangga pemuzik bebas Ude dan isteri pertamanya, Intan Liana menjadi perhatian ramai, rezeki Intan dan anak-anak semakin mencurah-curah.

Terbaru, Intan dilantik sebagai wajah terbaru untuk tudung keluaran Datuk Seri Aliff Syukri.

Menurut Aliff, beliau mengaku jualan tudungnya laris dan mendapat sambutan luar biasa selepas menjadikan Intan sebagai model tudung keluarannya.

“Kami lantik Intan sebagai model dan setakat ini semuanya berjalan dengan baik. Bagi saya, Intan ada aura tersendiri sekaligus memberi impak baik terhadap jualan tudung kami.

“Untuk jualan koleksi terbaru kami ia meningkat naik sebanyak 50 peratus. Komitmen yang diberikan Intan pun bagus. Bagi saya dia wanita yang baik,” katanya kepada MH Online.

Tambah Aliff lagi, niatnya untuk mengambil Intan sebagai model adalah untuk membantu Intan yang merupakan ibu kepada dua orang anak.

“Saya mengambilnya sebagai model untuk membantunya juga. Dia mempunyai potensi untuk mengembangkan lagi bakat. Apa pun, masih banyak yang perlu dia belajar untuk menjadi lebih menyerlah,” ujarnya.


Peminat Marah Tidak Hormati Privasi Siti Nurhaliza

Semalam gambar anak Siti Nurhaliza telah tersebar biarpun pasangan itu meminta masa seminggu untuk mendedahkan wajah dan nama bayi mereka. Menerusi Instagram, pengurus, Rozi Abdul Razak meluahkan rasa kecewa.

Dalam luahan itu, Rozi yang juga kakak kepada Siti, menganggap permintaan Siti dan suami hanya perkara senang untuk dilakukan tetapi masih ada individu yang tidak menghormati privasi dan hak mereka.

Menerusi perkongsian itu, ramai bersetuju dengan pendapat Rozi. Rata-rata berpendapat tetamu yang melawat Siti di hospital tidak amanah dalam menunaikan permintaan pasangan terbabit.

Tambah mereka lagi, pada ketika rakyat Malaysia tidak sabar menantikan untuk melihat wajah anak penyanyi nombor satu Malaysia itu, ramai mahu menjadi yang pertama memuat naik gambar esklusif bayi mereka.

Pun begitu, ada juga berpendapat sukar untuk mengawal tindakan orang ramai untuk tidak memuat naik gambar bayi mereka apabila ramai saudara mara berkunjung ke hospital.

Tapi pastinya wajah bayi Siti sangat memukau pandangan rakyat Malaysia melihatnya. Ramai memuji kecomelan bayi pipi merah pasangan itu, selain kulitnya yang putih melepak. (rtky/w)


Datuk K Terkilan Gambar Anak Tersebar

Beberapa jam yang lalu telah tersebar sekeping gambar yang didakwa sebagai cahayamata pertama pasangan Datuk Seri Siti Nurhaliza dan Datuk Seri Khalid Mohamad Jiwa.

Datuk K dalam satu kenyataan kepada Berita Harian mengesahkan gambar bayi dipangku seorang wanita seperti yang tersebar di laman sosial adalah anak mereka.

Beliau bagaimanapun melahirkan rasa terkilan terhadap sikap tidak bertanggungjawab individu yang menyebarkan gambar terbabit.

“Ya, itu memang gambar anak kami, takkanlah kami nak nafikan. Perkara ini berlaku di luar kawalan kerana ramai saudara-mara dan rakan yang datang menziarah Siti serta anak kami”

“Jujurnya, saya amat terkilan dengan tindakan tidak bertanggungjawab pihak yang menyebarkan gambar itu kerana kami sudah merancang untuk memaparkan wajah bayi kami dan mengumumkan namanya dalam satu majlis khas,” katanya.

Datuk K turut memaklumkan nama sebenar anaknya hanya akan diumumkan dalam tempoh seminggu sebagai mengikut sunnah nabi.

Bayi perempuan seberat 3.55 kilogram itu dilahirkan Siti secara pembedahan di sebuah pusat perubatan di ibu negara, jam 8.17 pagi tadi. (rtky/m)


Nur Sajat Terima Mesej Lucah, Menggoda Dari Lelaki

Nampaknya sesiapa pun di atas dunia ini tidak dapat lari daripada gangguan lelaki gatal termasuklah Nur Sajat. Perkara itu dikongsikan sendiri oleh pengusaha kosmetik ini dan lebih teruk lagi, stokis jenamanya itu juga turut menerima mesej yang sama. Menjijikkan sungguh.

“Sejak semakin popular ni, banyak betul mesej godaan termasuklah foto lucah yang saya terima di WhatsApp dan Instagram. Mereka bukan sahaja hantar kepada saya, wakil stokis turut terima kiriman sama”

“Mungkin mereka menyangka nombor telefon yang tertera di Instagram itu nombor Sajat kut? Bila kita tak layan permintaan mereka, mulalah jadi haters dan komen yang bukan-bukan di laman sosial tersebut,” jelasnya kepada mStar Online.

Bagi Sajat, dia hanya mengabaikan mesej negatif sedemikian namun dalma masa yang sama tidak teragak-agak untuk memberi pengajaran kepada individu berkenaan.

“Selalunya saya abaikan sahaja mesej tidak berfaedah macam itu, kalau dilayan semakin menjadi-jadi. Tak fasal-fasal nama kita juga yang buruk nanti. Kalau melampau sangat, saya akan block (sekat) akaun tersebut dan jika perlu saya akan tularkan akaun itu sebagai pengajaran,” ujarnya. (rtky/s)


Fatin Afeefa: Kalau Betul, Tunjukkan Diri

Terpalit dengan kontroversi melibatkan suami orang, Fatin Afeefa menjelaskan bahawa gambar wanita bercumbu yang tersebar di laman sosial sebelum ini bukanlah dirinya. Malah Fatin turut menyeru agar wanita yang mendakwa dia telah merampas suaminya itu agar mendedahkan identiti sebenar.

“Orang yang memberi kenyataan tersebut berselindung di sebalik akaun palsu, jadi apa tujuannya? Kalau betul, keluarkan diri dekat umum. Jangan sembunyikan diri anda”

“Saya tidak kacau siapa pun. Orang tak suka bila kita tunjuk kita senang kot. Entah lah. Cuma, apa yang boleh saya katakan ialah kalau betul, tunjukkan diri. Kalau sembunyi, berita itu tidak sah,” jelasnya kepada Kosmo! Online.

Dalam perkembangan sebelum ini, wujud seorang individu yang mendakawa bahawa Fatin telah dan suaminya tinggal bersama. Selain itu, buat masa ini Fatin enggan bercerita lanjut mengenai kisah peribadinya dan memberikan tumpuan penuh kepada drama lakonannya. (rtky/s)


Datuk Siti Nurhaliza Selamat Timang Anak Pertama

Tahniah kami ucapkan buat Datuk Siti Nurhaliza dan juga suami kerana telah selamat menimang cahaya mata perempuan seberat 3.55 kilogram di sebuah pusat perubatan di ibu kota, kira-kira jam 8.17 pagi, hari ini. Dalam perkembangan yang dikongsikan melalui Instagram miliknya itu, bayi dilahirkan itu secara pembedahan.

“Pasangan ini memilih hari Isnin untuk kelahiran anak pertama mereka kerana bersamaan dengan hari kelahiran Nabi Muhammad (Rasulullah s.a.w) selain jatuh pada tarikh 1 Rejab”

“Buat masa ini Siti mahu diberi ruang untuk berehat dan menumpukan perhatian pada hari-hari awal bergelar ibu. Mengenai wajah dan nama anak, Siti dan Khalid meminta diberi sedikit masa sebelum mengumumkannya,” jelas pengurus Siti, Rozi Abdul Razak, dalam kenyatannya di Instagram.

Pastinya peminat tidak sabar-sabar untuk menantikan cahaya mata pertama pasangan ini. Apa pun, semoga segala urusan Siti dan juga keluarga dipermudahkan. (rtky/s)


Ibu Masuk Campur, Lelaki Takut Dekati Elfira Loy?

Semakin hari isu putus tunang antara Sufian Suhaimi dan Elfira Loy seperti tiada kesudahan. Beberapa hari lalu, keadaan semakin kecoh apabila ibu Elfira Loy memuat naik status kongsikan luahan hati tentang isu anaknya.

Tidak pasti sindiran itu ditujukan kepada siapa, namun kata-kata ibu Elfira Loy, Filzah Yusoff mencetuskan spekulasi mengenai pertunangan anaknya dan Sufian Suhaimi yang putus.

Namun, rata-rata netizen kurang senang dengan tindakan ibunya yang berkongsi luahan hatinya secara terbuka dan menjaja kisah bekas tunang anaknya.

Ada juga netizen yang meminta agar Elfira menasihati ibunya untuk tidak lagi mengeluarkan kenyataan yang mungkin boleh memburukkan nama anaknya.

Tidak kurang juga ada yang mengatakan, campur tangan dari keluarga membuatkan ramai lelaki mula takut untuk mendekati Elfira.


Keluar Bersama, Hans Isaac & Neelofa Bercinta?

Umum mengetahui, Datuk Hans Isaac dan Neelofa menjalin cinta satu ketika dahulu. Kisah hubungan cinta atau persahabatan mereka yang sebelum ini memberi banyak teka-teki kepada pihak lain akhirnya bertemu titik noktah selepas 2 tahun bersama.

Namun baru-baru ini, pasangan itu dikatakan keluar bersama menonton konsert John Legend di Arena of Stars di Resort World Genting, Genting Highlands, Pahang.

Berita itu tersebar selepas teman rapat Hans Isaac, Elaine Daly memuat naik video di Insta Stories. Video itu menunjukkan Hans Isaac duduk bersebalahan Neelofa di sebuah restoran terkemuka di Genting.

Lebih mengukuhkan dakwaan pasangan itu keluar bersama, Neelofa juga turut memuat naik videonya menikmati hidangan di restoran tersebut.

Bagaimanapun, sehingga kini Neelofa dan Hans Isaac belum lagi mengeluarkan kenyataan tentang isu tersebut.

Jika benar pasangan ini benar-benar bercinta, apa salahnya. Dua-dua masih single, sama cantik sama padan pula tu.


"Saya Tidak Terkesan Dengan Sindiran Neelofa"

Enggan mempedulikan isu sindiran yang dilakukan Neelofa baru-baru ini, Fazura tidak terkesan andai sindiran itu berbentuk provokasi untuk mengusik emosinya. Tambah Fazura, biarlah orang lain bercakap mengenainya tapi tidak dirinya.

“Saya tidak mahu bercakap pasal orang dan kalau orang nak cakap pasal saya, terpulanglah. Kalau betul sekali pun ada pihak berniat berbuat demikian seperti didakwa, perkara itu tidak langsung memberi kesan terhadap diri saya”

Tampil dengan produk bulu mata, Be Faz, ada yang turut menyamakan nama itu dengan produk Neelofa, Be Lofa. Tidak melatah, Fazura tidak kisah untuk berkongsi jenama dan produk itu sudah diperkenalkan sejak 2017 lagi.

“Kalau ada orang lain nak gunakan jenama itu pun tak mengapa. Saya okay saja jika nak berkongsi nama dan idea. Saya sedar dengan timbulnya perkara itu, saya juga boleh menjadi sumber inspirasi buat orang lain,” katanya.

Terdahulu, video yang dimuat naik Neelofa, dikatakan menyindir Fazura kerana dialog yang sama telah dikecam hebat. Dengan wajah yang agak sinis, Neelofa bersama beberapa rakan sama-sama ketawa dengan sindiran itu.

Peminat yang berkongsikan video berkenaan mula mengkritik tindakan Neelofa yang seolah sengaja mencetuskan ‘pergaduhan’. Rata-rata ramai tidak bersetuju dengan sikap Neelofa yang dikatakan tidak matang dan kurang ajar. (rtky/w)


Yuna Jadi Mangsa Gangguan Seksual

Tidak tahan menjadi mangsa gangguan seksual di laman sosial, penyanyi yang baru saja mendirikan rumahtangga bersama Adam Sinclair, Yuna berkongsikan perkara tersebut di Twitter selain memohon agar tindakan diambil bagi mengatasi masalah yang dihadapinya itu.

Menurut Yuna, dia sendiri sudah beberapa kali menyekat akaun yang mengganggunya itu namun individu yang sama kembali semula dengan akaun baru. Lebih teruk lagi, insiden ini sudah pun berlanjutan hampir setengah tahun.

Sementara itu ketika ini Yuna tidak memberi komen lanjut berkenaan perkara tersebut dan juga pengurusnya, Nor Zaina Wardah atau Wawa enggan mengulas lanjut perkara berkenaan di atas tujuan keselamatan.

Yuna yang selamat mendirikan rumahtangga pada 26 Januari lalu telah kembali bekerja awal bulan ini di Los Angeles, California, Amerika Syarikat. (rtky/s)


Atikah Suhaimie, Awi Rafael Umum Pertunangan

Dalam satu kemaskini menerusi Instagram hari ini, pelakon Atikah Suhaimie mengumumkan yang dirinya kini sudah bergelar tunangan kepada penyanyi Awi Rafael — kedua dua mereka berasal dari Singapura.

Dalam kemaskini tersebut, ibu Awi Rafael dilihat menyarungkan cincin ke jari manis pelakon terbabit yang anggun dalam persalinan biru.

A post shared by AtikahSuhaime?? (@therealatikahsuhaime) on Mar 17, 2018 at 2:45am PDT

“Ya… Saya terima lamaran ini dan dengan itu secara rasminya saya bergelar tunang Awi Rafael,” tulis Atikah mengiringi video terbabit.

Pada majlis terbabit, Awi pula segak dengan mengenakan sut hitam ketika bergambar bersama tunangnya itu. (rtky/m)


Elyana Terpaksa Gugurkan Kandungan Kerana Kanser

Menghidap penyakit kanser Limfoma tahap empat, Elyana mendedahkan sebenarnya baru-baru ini beliau disahkan hamil dua bulan namun terpaksa menggugurkannya diatas sebab kesihatan.

“Sebenarnya 10 hari lalu saya terpaksa menggugurkan kandungan yang sudah berusia dua bulan. Keputusan tersebut terpaksa dilakukan atas sebab keadaan kesihatan saya yang tidak mengizinkan. Tambahan pula sekarang saya perlu makan ubat yang banyak”

Keadaan itu membuatkan Elyana sangat sedih kerana kemahuannya menginginkan anak yang ramai tidak tercapai. Malah tambahnya lagi, sebelum ini juga beliaupernah keguguran kerana hamil di luar rahim.

“Saya memang nak sangat anak sebab suka anak yang ramai. Sebelum ini saya pernah cuba dapatkan anak angkat tapi rezeki tak ada. Tiba-tiba dapat tahu hamil tapi terpaksa gugurkan. Saya sangat sedih sebab memang nak sangat anak”

“Sebelum ini pernah gugur tapi disebabkan hamil luar rahim. Kalau kanser saya ini masih peringkat awal mungkin saya boleh kuat tapi peringkat sekarang takut nanti bayi lahir tidak cukup sihat,” luahnya kepada m Star Online.

Semoga Elyana tabah menghadapi dugaan ini, tidak semua mampu tersenyum selepas pelbagai ujian diberikan. Mungkin tiada rezeki untuk menambah cahaya mata, tapi Tuhan kurniakan rezeki berbentuk lain. (rtky/w)


Bestnya, Jom Habiskan Masa Sehari Bersama BoBoiBoy Di MAPS Perak

Cuti sekolah nak dekat dah. Mesti ramai ibu bapa yang tengah merancang ke mana nak bawa anak-anak pada cuti sekolah nanti. Tak payah pening kepala, bawa je anak-anak ke MAPS Perak.

Rugi kalau anda tak bawa anak-anak ke MAPS Perak cuti sekolah kali ini sebab banyak aktiviti menarik disana disediakan.

Paling best, bersempena dengan cuti sekolah ini, MAPS mengadakan promosi harga tiket serendah RM60 setiap seorang. Masa ni la nak bergembira dengan ahli keluarga. So mesti korang nak tahu apa yang best dekat sana? Jom tengok apa yang best!

Paling best, boleh habiskan masa bersama BoBoiBoy di sana. Ada tayangan istimewa BoBoiBoy the Movie, pertemuan eksklusif bersama BoBoiBoy Galaxy, Aktiviti Mencari Harta Karun, BoBoiBoy Galaxy Card Battle dan banyak lagi.

Selain itu, siapa yang sukakan aktiviti mencabar, boleh la cuba permainan yang buatkan anda terhuyung-hayang seperti Space X-Plorers, Hyperspin, Asteriod Attack dan macam-macam lagi permainan mendebarkan.

Lebih menarik, anak-anak anda boleh ke BoBoiBoy Hero Academy untuk rasai sendiri pengalaman sebagai BoBoiBoy. Memang best!

Tak lengkap rasanya jika datang ke MAPS kalau tak menonton persembahan stunt motorsikal dan kereta yang menakjubkan. Bukan senang nak tengok aksi drift kereta sampai berasap tayar. Rasa macam tengok filem Fast & Furious.

Kalau lapar anda tak perlu risau. Di MAPS, Perak disediakan banyak restoran menarik untuk anda. Ada Tok Aba Kokotiam, The Croods Caveteria, Monkey Business Candy dan banyak lagi. Memang anda akan puas hati dengan menu dan harganya.

Sepanjang 8 hari program cuti sekolah tersebut, jangan lupa untuk sertai peraduan best ini! Muat naik gambar terbaik bersama BoBoiBoy di Instagram, dan sertakan hashtag #boboiboyMAPS atau #boboiboyholiday.

Gambar dengan kepsyen yang kreatif dan menarik akan memenangi hadiah menarik dari MAPS.

1x Pemenang Hadiah Utama:
– 2 Dewasa + 2 Kanak-kanak Tiket Masuk MAPS
– Penginapan 2D1N di Casuarina @ Meru – Family Suite
 – MAPS Goodie Beg beserta 2 set alat tulis BoBoiBoy
 – Exclusive Meet & Greet Session bersama BoBoiBoy Galaxy di MAPS

4x Pemenang Hadiah Istimewa :
– 4 Pemenang akan dipilih
– Setiap pemenang menenangi 2 tiket masuk MAPS
– MAPS Goodie Beg beserta 2 set alat tulis BoBoiBoy
– 1 Set Makan Malam di Labu Sayong Signature Café (Meru) untuk 2 orang

Movie Animation Park Studios kini menawarkan pakej eksklusif sempena cuti sekolah:

1. RM90 (Dewasa) / RM80 (Kanak-kanak) Pakej* (setiap seorang)
– Termasuk RM30 baucer

2. RM70 (Dewasa) / RM60 (Kanak-kanak) Hanya untuk pakej tiket (setiap seorang)

3. 2-hari pas* : RM120 (Dewasa) / RM110 (Kanak-kanak) (setiap seorang)
– Termasuk RM30 baucer

MAPS Perak juga akan menawarkan pas malam yang membolehkan anda untuk mengunjungi taman tema ini bermula jam 6.00 petang sehingga 10.00 malam pada 19 Mac 2018 sehingga 23 Mac 2018 pada harga RM35 sahaja.

*Tertakluk Pada Terma dan Syarat
*Sah pada 17 – 25 Mac 2018 sahaja

Untuk maklumat lanjut, lawati laman sesawang MAPS atau ke laman Facebook Movie Animation Park Studios


"Kami Masih Sedang Mengenali Hati Budi"

Baru-baru ini tersebar gambar mesra diantara Nelydia Senrose dengan seorang jejaka yang dikenali sebagai Mr H. Mengakui sedang berkawan rapat, Nelydia menjelaskan hubungan mereka kini masih di peringkat perkenalan.

“Saya memang berkawan dengannya, tetapi sejauh mana hubungan kami saya tak mahu komen lebih. Cuma saya mohon doakan jodoh terbaik untuk saya. Jika sudah ditakdirkan dan kami ada jodoh, saya nak akhiri zaman bujang”

“Bagaimanapun buat masa ini, saya tidak mahu ulas panjang kerana tidak mahu kisah cinta tidak kesampaian berulang kembali,” jelasnya kepada Harian metro mengenai dakwaan beliau bercinta dengan seornag jutawan muda.

Tambah Nelydia, beliau mula berkawan dengan Jejaka yang juga seorang ahli perniagaan berjaya itu beberapa bulan yang lalu. Buat masa ini, Nelydia tidak menolak andai jodoh ditakdirkan dengan jutawan muda itu.

Sebelum ini sekeping gambar menunjukkan Nelydia berpelukkan dengan jejaka berkenaan, disamping tangannya di dada jejaka tersebut tersebar. Ramai mendakwa jejaka tersebut merupakan kekasih hati baru Nelydia. (rtky/w)


"Tayang Lurah Nak Goda Suami Orang Ke"

Semalam Fasha Sandha antara tetamu yang hadir memeriahkan malam berinai pernikahan Elvina Mohamad yang bertemakan Bollywood. Tapi apa yang menjadi bualan ramai, baju yang dikenakan Fasha menampakkan lurah payu daranya.

Ramai memuji kecantikan Fasha namun mereka menegur bahagian dada beliau yang sedikit terdedah. Dalam beberapa gambar yang dikongsi, mata netizen nampaknya lebih tertumpu kepada dada yang ditonjolkan.

Bagaimanapun menerusi komen yang ditinggalkan, ramai yang mencerca dengan kata-kata kesat dan kasar berbanding menasihati secara lembut. Sehingga mencetuskan perbahalan dikalangan peminat.

Lebih hebat lagi, ada di kalangan mereka menganggap aksi berahi Fasha itu untuk menggoda suami orang. Jauh sungguh pemikiran mereka ini, mungkin masih trauma dengan kejadian kebelakangan ini mengenai poligami.

Tidak salah untuk menegur kesilapan seseorang tapi biarlah kena dengan caranya. Tidak perlulah sampai memaki hamun dan melemparkan kata-kata kesat. Pun begitu Fasha tidak melatah dan membiarkan ruangan komen terbuka. (rtky/w)


"Mengapa Ibu Bapa Yang Bersuara Tapi Tidak Elfira Sendiri?"

Tidak tahan melihat pihak disebelah sana terus berkata-kata, pengurus Sufian Suhaimi, Mahadhir Mohamad, tampil mendedahkan beberapa perkara. Jelasnya selepas mereka putus secara rasminya pada 18 Febuari lalu, Elfira sebenarnya masih menghubungi Sufian.

“Selepas putus tunang, Elfira masih menghubungi Sufian tapi saya minta Sufian supaya tak perlu lagi layan, tapi Sufian ni jenis lelaki yang baik dan tak boleh menolak. Saya ada minta dia tak perlu panjang-panjangkan lagi dan move on dan Sufian pun dah tak mahu lagi hubungan ini,”

Menyingkap kembali hubungan mereka dulu, Sufian mengambil keputusan untuk bertunang kerana tidak mahu masyarakat memandang serong kerana sikap Elfira yang kerap mengikuti Sufian ke lokasi persembahan.

“Sebelum bertunang, El kerap telefon dan ikut Sufian ke sana-sini, siang dan malam. Sufian rasa tak manis begitu dan memilih untuk bertunang dan berkahwin, baginya itu jalan terbaik dari orang fitnah”

“Sufian sanggup korbankan karier meskipun dia sedar dia penyanyi baru dan kami pengurusan sudah menasihati dia supaya tak kahwin awal tapi dia kata itu takdir dan kami terima keputusannya itu”

Dalam masa yang sama, Mahadhir kesal dengan sikap keluarga Elfira yang terus memberikan kenyataan hingga mendedahkan banyak perkara kepada media. Mahadhir turut hairan dengan dakwaan mengatakan Sufian menipu mereka.

“Saya tak tahu apa yang Sufian tipu, adakah sebab emak Elfira ada menghubungi wanita yang mengakui sebagai bekas kekasih Sufian dulu? Ingin saya terangkan, Sufian dan gadis berkenaan tidak mempunyai hubungan mesra dan hanya kawan biasa, tapi orang luar yang salah faham”

“Jadi di mana penipuan yang dia lakukan, Sufian tak lari daripada media. Sebaliknya pihak sana, kenapa tak tampilkan Elfira menjawab persoalan ini, hanya ibu dan bapa yang keluarkan kenyataan,” jelasnya kepada m Star Online. (rtky/w)


Dato Vida Belanja RM700 Ribu Setiap Kali Bercuti

Siapa yang tak kenal dengan Datuk Seri Dr. Hasmiza Othman, atau lebih dikenali sebagai Dato ‘Seri Vida (DSV). Lagu “I Am Me” nyanyiannya menjadi bualan ramai dan di dengar di 177 buah negara.

Baru-baru ini, dalam satu temubual bersama Rozita Che Wan, Dato Vida sempat kongsikan pengalamannya bercuti ke luar negara.

Menurut Vida, setiap kali bercuti ke luar negara, beliau akan membawa kesemua ahli keluarganya bersama dan akan membelanjakan hampir RM700 ribu.

“Kalau saya pergi bercuti saya akan bawa segala tentera, sekali pergi melancong paling kurang pun RM700 ribu. Setahun 2 kali. Tapi bawa satu bas dan ramai.”

Tambah Vida lagi, beliau tidak pernah melupakan keluarga yang sentiasa bersamanya dari masa susah sehinggalah beliau sudah berjaya dan inilah cara beliau untuk menghargai mereka walaupun perlu habis beribu ringgit.


Che Ta Bakal Muncul Produk Suplemen Kanak-Kanak

Produk berkaitkan dengan suplemen kanak-kanak agak sukar diterima ramai, malah pihak yang mempromosikannya juga turut menerima kecaman sebelum ini. Tapi ia tidak menghalang Aaisyah Dhia Rana untuk muncul dengan suplemen jenama sendiri tidak lama lagi.

“Bagi saya tidak salah untuk Aaisyah muncul dengan produk makanan tambahan untuk dirinya dan kanak-kanak seusia dengannya. Produk makanan tambahan ini bukan untuk orang dewasa tetapi untuk golongan kanak-kanak”

“Apa yang penting, saya juga tahu apa bahan-bahan yang terkandung dalam produk terbabit. Pada masa sama, pihak kami juga mendapat nasihat dari doktor pakar untuk memastikan produk itu selamat untuk kanak-kanak,” jelasnya.

Sebagai ibu, Rozita Che Wan tidak kisah andai produk keluarannya itu nanti mendapat kritikan negatif daripada netizen. Sebelum ini Neelofa dan pelakon, Intan Najuwa pernah dikecam gara-gara memperomosikan produk membabitkan suplemen untuk kanak-kanak. (rtky/w)


11 Selebriti Popular Dapat Keputusan Cemerlang SPM

Semalam, keputusan Sijil Pelajaran Malaysia (SPM) 2017 sudah pun diumumkan. Macam-mana keputusan korang, okay ke tidak?

Namun, apa yang paling dinantikan setiap tahun sudah pasti keputusan SMP selebriti atau anak mereka.

Tahniah diucapkan kepada penyanyi, Wani Kayrie yang mendapat keputusan cemerlang 7A dalm peperiksaan SPM yang diumumkan semalam. Wani bercadang untuk mengikuti kursus dalam bidang perakaunan perniagaan.

Kali ini, kami nak imbas kembali 8 selebriti dan anak anak selebriti yang pernah mendapat keputusan cemerlang dalam SPM.

Tahun: 2013
Keputusan: 7A, 2B
Sekolah: SMK Bandar Tun Hussein On 2, Cheras

Tahun: 2013
Keputusan: 6A, 2B
Sekolah: Sekolah Menengah Kebangsaan Danau Kota


Program Realiti Nur Sajat Ala-Ala Kim Kardashian?

Usahawan kosmetik dan penyanyi Nur Sajat hari ini telah melancarkan siri original baharu, vlog yang berkonsepkan rakaman realiti, Nur Sajat Rated Xtra, iaitu sebuah kisah eksklusif kehidupan peribadi gadis selebriti viral di media sosial.

“Sebelum ini Sajat pernah dapat tawaran untuk buat benda realiti macam ini, tapi disebabkan sibuk dengan bisnes Sajat terpaksa tolak dan sekarang ini bila Sajat dah ada wisma sendiri dan tak sibuk lagi barulah Sajat dapat terima tawaran ini,” katanya yang ditemui di Majlis Sidang Media Nur Sajat Rated Xtra.

Dalam program realiti yang berdurasi selama 7 minit ini, akan menampilkan sisi peribadi Nur Sajat sebagai gadis usahawan muda yang berhadapan dengan cabaran harian, selain berkongsi tips sukses juga.

“Program ini selama 7 minit hanya boleh ditonton di Portal tonton.com.my sahaja, dan peminat-peminat Sajat serta haters boleh mengakses portal tonton untuk melihat kehidupan Sajat,” katanya lagi yang turut melancarkan single terbarunya berjudul ‘Makhluk Penggoda’. (rtky/h)


Rita Rudaini Bertemu Bekas Madu Izreen Azminda

Baru-baru ini Rita Rudaini meluahkan rasa kecil hati terhadap rakan baiknya, Izreen Azminda yang ‘menghilangkan’ diri sehingga akaunnya menjadi tempat meluahkan kecaman. Kelmarin Rita memuat naik gambar sedang menghabiskan masa dengan bekas madu Izreen, Intan Liana.

Gambar berserta kepsyen ‘Saya Pernah Jadi Isteri Seperti Dia’ itu menarik perhatian orang ramai, sekaligus menggambarkan Rita memahami keperitan yang dilalui Intan diceraikan tanpa sebab oleh suami, Ude Wahid.

Jika sebelum ini Rita seolah memihak kepada rakannya, kini keadaan itu telah berubah. Malah rata-rata netizen memberikan komen positif, ada juga yang memuji sikap Rita yang tampil memberikan semangat.

Bagi mengikuti perkembangan Rita pasti tahu penceraian diantara beliau dan bekas suami, Aidil Zafuan pada 2013. Tidak hairanlah Rita memahami derita yang dilalui Intan yang kini terpaksa bekerja untuk menangung hidup. (rtky/w)


Semalam Ibu, Kini Bapa Elfira Loy Pula Luah Rasa

Selain ibu Elfira Loy, bapanya, Ahmad Sabri Ariffin turut bersuara. Dedahnya, ketika majlis pertunangan berlangsung, hati kecilnya sudah merasakan sesuatu yang tidak kena. Malah perjalanan majlis juga tidak lancar seolah memberi petanda tidak baik tentang hubungan mereka.

“Jujurnya ketika majlis bertunang bulan Oktober lalu pun saya sudah tawar hati. Tapi saya ikut rentak dan percaya mungkin ini semua ujian serta dugaan kecil. Majlis pertunangan pun sebenarnya kelam kabut”

“Saya lihat ia petanda tak baik yang hubungan mereka takkan lama. Cuma saya tidak mahu buat keputusan terburu-buru kerana ia soal kebahagiaan anak sendiri. Kira-kira dua bulan selepas bertunang saya berbincang dengan ibu Elfira untuk tidak meneruskan hubungan mereka”

Biarpun isterinya sendiri membangkitkan soal wang hantaran baru-baru ini, namun Sabri tetap bertegas bahawa wang hantaran bukan punca perpisahan anaknya dan Sufian. Jelasnya pihak keluarganya juga tidak pernah meminta-minta tentang wang hantaran sebelum ini.

“Kenapa ada yang beranggapan wang jumlah hantaran tinggi menjadi punca. Masa dua majlis berkenaan pihak keluarga saya sendiri tak ada minta yang minta-minta. Jadi kenapa perlu ada andaian itu dan ini,”katanya.

Nampaknya sekarang sudah terbalik, kalau dulu pihak Elfira yang meminta pihak Sufian untuk tidak memberikan kenyataan kepada media tetapi kini pihaknya pula yang banyak meluahkan rasa hati yang terbuku. Hmm.. (rtky/w)


Basahkan Muka Dengan Wuduk Tips Cantik Diana Amir

Sejak membuat keputusan untuk berhijab pada tahun 2011, pelakon dan pengacara Diana Amir mengakui hidupnya semakin tenang.

Wajahnya semakin berseri-seri dan kulit wajahnya sentiasa cantik walaupun sudah bergelar ibu kepada dua orang cahaya mata.

Sebenarnya Diana Amir hanya amalkan cara mudah untuk kekal cantik. Tidak lokek untuk kongsikan petua cantik cara Islam, Diana menjelaskan agama Islam sangat mementingkan kebersihan.

Dengan mengambil wuduk dengan sempurna, diri pun akan terasa bersih. Wajah pun akan berseri-seri. Sebelum tidur kita disarankan untuk mengambil wuduk.

Menurut Diana lagi, kecantikan bermula dari dalaman. Hati dan jiwa tenang barulah terpancar kecantikan. Ketenangan itu akan datang bila kita sentiasa mengingati Allah. Jangan fikirkan perkara yang memeningkan kepala kerana ia buatkan kita cepat tua.

“Sentiasa mengingati Pencipta kita tidak kira dimana juga berada. Cara mengingati-Nya adalah dengan berzikir. Sebenarnya banyak zikir boleh diamalkan lebih-lebih diri kita ini adalah pendosa.”


Eina Azman Terima Kejutan Hadiah Kereta Mewah Dari Suami

Bahagia melayari kehidupan perkahwinan bersama, suami dan sepasang kembar, Datin Paduka Eina Azman semalam menerima kejutan hadiah kereta mewah sempena ulangtahun kelahirannya kelmarin yang dimuat naik di media sosial.

“Syukur Alhamdulillah. Terima kasih sayang untuk majlis hari jadi yang menakjubkan. Saya sangat gembira. Sukar untuk diungkapkan dengan kata-kata bagi menggambarkan perasaan saya”

“Terima kasih sayang kerana menjadi suami serta ayah yang baik,” tulisnya di akaun Instagram berterima kasih kepada suami sempena ulangtahun kelahiran beliau kelmarin berserta dengan beberapa gambar majlis hari jadi.

Menerusi gambar-gambar di Instagram, Eina bukan sahaja menerima kereta mewah, malah turut diraikan dalam majlis yang diadakan di hotel mewah di ibu negara bersama keluarga dan rakan-rakan terdekat.

Malah sebelum itu juga, Eina turut menerima hadiah-hadiah mewah lain dari suami. Wah, beruntung jadi Eina mempunyai suami yang sangat romantis dan penyayang. Semoga rumahtangga Eina terus dirahmati selalu. (rtky/w)


"Dari Hari Pertama Menipu, Sampai Bila Nak Menipu"

Tidak pasti sindiran itu ditujukan kepada siapa, namun kata-kata ibu Elfira Loy, Filzah Yusoff terus mencetuskan spekulasi mengenai pertunangan anaknya dan Sufian Suhaimi yang putus. Dalam kenyataan itu Filzah mempersoalkan sikap seorang individu yang suka menipu.

“Dari hari pertama menipu sampailah hujung tanduk pun masih menipu bila nak berubah? Seseorang yang sudah biasa berbohong baik dalam ucapan mahupun tindakan hakikatnya sedang menjerumuskan diri ke lembah kehinaan”

“Dia sedang menambah catatan amal buruknya yang kelak harus dipertanggungjawabkan. Berupayalah menghindari kebohongan seremeh apa pun berlaku jujur baik dalam ucapan dan tindakan. Betapa pun pahitnya yakinlah kejujuran akan lebih dihargai,” tulisnya.

Sejak semalam, Filzah aktif meluahkan rasa tidak puas hati terhadap seseorang yang dipercayai Sufian. Sebelum ini Filzah menyebut mengenai isu permintaan wang hantaran yang tidak mampu ditunaikan Sufian.

Akaun nama Mamacat2016 itu bagaimanapun tidak mendapat reaksi positif netizen yang rata-rata menempelak tindakan wanita itu. Keadaan itu membuatkan Filzah bertelagah dengan netizen yang tidak bersetuju dengan pendapatnya. (rtky/w)


Restoran Aliff Syukri Diserbu Penguatkuasa

Gara-gara meletakkan meja yang menghalang laluan, restoran Aliff Syukri yang terletak di Kota Damansara diserbu penguatkuasa Majlis Bandaraya Petaling Jaya (MBPJ). Kejadian tersebut berlaku malam semalam.

Meluahkan rasa kecewa dengan perkara tersebut melalui Facebook Live, dalam masa yang sama pihak penguatkuasa turut merampas peralatan perniagaan yang diletakkan di laluan berhadapan premis berkenaan.

Operasi restoran berkenaan bagaimanapun berjalan seperti biasa selepas serbuan diadakan. Nampaknya sehingga kini Aliff tidak pernah lekang dengan kontroversi dan juga beberapa perkara yang menarik perhatian warga laman sosial untuk bercerita.

Apa pun, semoga segala perniagaan yang dijalankan oleh Aliff ini berjalan dengan lancar hendaknya. Adat berniagalah itu, cabaran sikit-sikit. (rtky/s)


Wanita Dedah Fatin Afeefa Tidur Dengan Suami Orang?

Sebelum ini, industri hiburan tanah air dikejutkan dengan pengakuan pelakon Adam Shahz tentang dakwaan bekas isterinya Fatin Afeefa dikatakan bermain bomoh selepas Adam menemui beberapa bukti di rumahnya.

Selepas pengakuan tersebut dibuat, kes tersebut terus senyap tiada khabar berita sehinggalah muncul dakwaan terbaru tentang Fatin Afeefa dikatakan bermain cinta dengan orang suami orang.

Menerusi laman Twitter, seorang wanita mendedahkan bukti dan mendakwa Fatin menjalinkan hubungan sulit dengan suaminya. Wanita itu juga mendakwa, Fatin dikatakan tidur dengan suaminya dan gambar tular Fatin bercium dengan seorang lelaki merupakan suaminya.

Selepas gambar tersebut tersebar, Fatin sendiri menafikan wanita di dalam gambar itu bukan dirinya dan ianya adalah fitnah semata-mata.

Menurut wanita itu lagi, Fatin juga dikatakan pernah mengajak suaminya untuk tidur di rumah sewa pelakon itu dan semua bukti ada ditangannya.

Tambah wanita itu lagi, Fatin pernah berjanji untuk tidak lagi menghubungi suaminya, namun mereka masih lagi keluar bersama.

Sejak kisah ini tular, Fatin belum lagi tampil untuk memberikan penjelasan. Diharap kes ini dapat diselesaikan secara baik.


Jom Jumpa Shimmer & Shine Dan Baby Shark Depan Mata Di Sunway Pyramid Cuti Sekolah Ini!

Perhatian buat ibu bapa yang kini sedang menghitung hari untuk bercuti bersama anak-anak sempena cuti sekolah – Sunway Pyramid bawakan khas Pinkfong’s Baby Shark dan juga beberapa lagi karakter Nickelodeon yang pastinya akan membuatkan anak anda tak tenang duduk di rumah.

Selain itu terdapat beberapa lagi aktiviti menarik sepanjang 16 hingga 19 Mac ini. Eh, cakap banyak pun tak guna, mari kami kongsikan terus apa aktiviti yang anak anda boleh sertai sepanjang cuti sekolah kali ini di Nickelodeon Playland.

Bagi anak-anak yang menjadi peminat setia Shimmer & Shine, ini peluang mereka untuk beramah mesra bersama karakter kegemaran. Bukan selalu boleh jumpa Shimmer & Shine depan mata! Nanti boleh cerita pada kawan lain bila buka sekolah.

Ada Paw Tower juga di sini dan rasai keseronokan meluncur dengan laju. Jangan risau, di bahagian bawah menara ini terdapat foam yang pastinya tidak merbahaya dana akan membuatkan si kecil mahu mencubanya berulang kali.

Ini pun pastinya menjadi salah satu kegemaran buat anak anda. Manalah tahu, bakat anak anda sebagai pelumba kerata dapat dicungkil melalui permainan Blaze & the Monster Machines ini.

Tidak dapat dinafikan, selain anak-anak, ada juga ibu bapa yang sungguh teruja apabila mendengar lagu Baby Shark. Bagi sama-sama merasai kegembiraan bersama anak-anak, jangan lupa untuk sama-sama bawa anak anda ke LG2 Orange Concourse di Sunway Pyramid!

Jadikan musim cuti sekolah kali ini satu kenangan yang menjadi ingatan buat anda sekeluarga dan bagi si kecil, masa yang diluangkan anda bersama mereka pastinya merupakan hadiah yang cukup bermakna.

Jika anda tidak mahu ketinggalan tentang aktiviti menarik sepanjang cuti sekolah ini, jom ikuti mereka di Facebook Sunway Pyramid dan juga website www.sunwaypyramid.com untuk sebarang maklumat lanjut.


10 Spot Instagram Di Macao Yang Harus Anda Lawati

Selalunya negara Eropah menjadi pilihan sebagai destinasi percutian. Apa kata anda pergi bercuti ke Macao? Sebenarnya banyak tempat menarik boleh dilawati di Macao. Paling best, boleh ambil gambar-gambar cantik untuk Instagram anda.

Tahun ini adalah tahun terbaik untuk anda melawat Macao. Sebab ada banyak festival menarik menanti anda. Rugi kalau tak ke sana dan rasai kemeriahan budaya masyarakat Macao.

Kalau nak percutian anda lebih romantik, boleh ke Anim Arte’ NAM VAN untuk menaiki pedicab serta menikmati keindahan bandar Macao. Waktu operasi pedicab adalah pada hari Sabtu dan Ahad pada pukul 3:00pm – 3:30pm; 4:00pm – 4:30pm; 5:00pm – 5:30pm; dan 6:00pm – 6:30pm.

Dari tasik Nam Van, anda boleh menyaksikan 29th Macao International Fireworks Display Contest yang bakal diadakan pada bulan September ini. Peserta-peserta akan bertanding pada 1, 8, 15 dan 24 hari bulan itu dan berakhir dalam upacara penutup pada 1 Oktober.

Suasana di Senado Square seakan-akan di negara Eropah dengan susunan batu “cobble” hitam putih berbentuk ombak serta dikelilingi bangunan gaya barat. Tempat ini juga menjadi tumpuan shopping; ada banyak kedai-kedai pakaian, aksesori dan kosmetik disini.

Pada mereka yang kaki shopping, jangan risau! Macao Shopping Festival (Disember) menjanjikan pengalaman membeli-belah yang menyeronokkan dan boleh dapatkan cenderahati untuk mereka yang tersayang.

Macao bukanlah hanya sekadar bandar biasa, selain mempunyai sejarahnya yang tersendiri, ia juga mempunyai beberapa tempat tarikan yang perlu anda lawati jika menjejakkan kaki ke negara tersebut. Antara tempat yang mesti anda lawati ialah Ruins of St. Paul’s yang sememangnya unik dan menjadi kemestian untuk pelancong mengambil gambar.

Lebih menarik, di waktu malam pula anda boleh melihat lampu-lampu cantik menerangi bandar Macao semasa Macao Light Festival. Ia diadakan di sepanjang bulan Disember pada setiap tahun.

Cotai Strip adalah tarikan baru di sana. Anda sekeluarga pasti terpegun menyaksikan pertunjukan cahaya di Eiffel Tower di The Parisian. Kompleks hotelhotel mewah di sini sangat menarik dan anda juga boleh ke pusat membeli-belah disini.

Kalau anda sukakan street art, anda boleh ke Patio de Chon Sau. Disana terdapat banyak street art menarik dan cantik-cantik yang boleh menghiasi Instagram anda.

Bangunan ini dibina sebelum tahun 1894, tetapi perpustakaan hanya mula dibuka kepada orang awam pada tahun 1958. Dengan lebih 3,000 buah buku disini, ia merupakan perpustakaan awam terbesar di Macao di waktu itu. Taman hijau disini sangat sesuai untuk si pembaca yang inginkan ketenangan.

Tempat ini sangat hampir dengan Ruins of St. Paul’s, namun tidak ramai yang ke sini jadi sangat sesuailah untuk mengambil gambar. Kubu ini dibina oleh kaum Jesuit pada tahun 1626, dan suatu ketika dahulu adalah pertahanan ketenteraan utama Macao. Disebabkan ia terletak di atas bukit, anda boleh dapatkan gambar pemandangan bandar yang amat cantik dari sini.

Tidak lengkap percutian jika tidak singgah di Taipa Houses. Lima buah bangunan dibina mengikut gaya Portugis ini berlatarbelakangkan kolam teratai. Kawasan ini sangat sangat popular sebagai lokasi gambar perkahwinan.

Terdapat banyak street art dan kafe-kafe unik Cunha Street, sesuailah untuk Instagram! Bagi anda yang mencari snek, makanan tempatan dan cenderahati, disinilah tempatnya. Tahun ini juga adalah 2018 Macao Year of Gastronomy, jadi banyaklah aktiviti dan promosi berkaitan gastronomi.

Comelnya! Mesti lah datang ke sini untuk bergambar dengan Giant Panda dan Panda Merah. Macao Giant Panda Pavilion terletak di Coloane. Berbeza dengan kesibukan di pusat bandar, suasana disini sangat santai dan tenang.

Dengar je dah rasa best! Apa kata anda rasai sendiri keseronokan di Macao dan dapatkan pakej berpatutan di Matta Fair KL.

Datang beramai-ramai ke Macao Tourism Booth di Matta Fair KL  pada 16-18 Mac ini. Paling best, anda berpeluang untuk mendapat hadiah ekslusif jika anda tempah pakej percutian ke Macao di travel fair ini. Tertakluk kepada terma & syarat.

Untuk mengetahui segala perkembangan dan update terkini tentang festival mereka anda boleh ke laman web MACAO Tourism atau terus ke Facebook mereka.


Peminat Kecam Ibu, Elfira Loy Sudah Putus Asa Isu Putus Tunang

Kalau sebelum ini bapa Elfira Loy tegas meminta Sufian Suhaimi tidak memanjangkan isu putus tunangnya anaknya, tapi kini ibu Elfira pula yang panjang lebar meluahkan rasa tidak puas hati, sekaligus mengiyakan andaian orang ramai, wang hantaran sebagai punca.

Bagai membuka pekung didada, Elfira tetap mempertahankan kenyataan ibunya di media sosial biarpun ramai mengkritik sikap ibunya yang dilihat masih tidak ‘move on’. Menerusi Instagram pula, Elfira meluahkan rasa putus asa.

Tidak pasti luahan itu ditujukan kepada peminat atau keluarganya sendiri namun ia jelas menunjukkan Elfira sudah penat melayan spekulasi mengenai isu pertunangannya yang masih menjadi perbalahan ramai. Bagaimanapun buat masa ini, Sufian masih berdiam diri mengenai perkara ini.

Sebelum ini menerusi Instastory, ibu Elfira ada menulis seolah menyindir Sufian mengenai wang hantaran yang tidak mampu ditunaikannya. Selain itu, ibunya juga ada menyebut mengenai sejarah Sufian sebelum ini yang pernah tinggalkan wanita lain sebelum mengambil anaknya.

Rasanya hal ini tidak akan berpanjangan kalau kedua pihak tidak terus meluahkan kenyataan di media sosial. Sebagai orang tua yang mempunyai anak selebriti pasti segalanya diperhatikan. Jika tidak mahu peminat ‘membawang’ kena berhati-hati apabila berkata-kata. (rtky/w)


Che Ta Tak Suka Wanita Rampas Suami Orang

“Orang yang akan menghancurkan hidup perempuan adalah perempuan itu sendiri” ujar Rozita Che Wan mengenai golongan perampas suami orang. Jelas pelakon yang lebih mesra dipanggil dengan panggilan Che Ta ini, sebagai seorang wanita, mereka tidak dapat menghalang suami berkahwin dengan wanita lain, tetapi boleh menghalang diri untuk berkahwin dengan suami orang.

“Kalau kita kahwin dengan lelaki bujang, kita tak boleh nak halang kalau suami nak berkahwin lain. Tapi kita sebagai wanita, boleh halang diri kita untuk berkahwin dengan suami orang. Malah saya sendiri tidak menghalang poligami. Cuma kalau kita tahu lelaki tersebut sudah berkahwin, kita elakkan”

“Saya memang tak suka wanita yang ambil suami orang. Sebab saya takut orang ambil laki (suami) kita,” selorohnya ketika ditemui pada majlis pengenalan duta Koperasi Tunas Muda Sg Ara Berhad, di sebuah hotel di ibu negara, sebentar tadi.

Dalam majlis berkenaan, Che Ta telah dilantik selaku duta syarikat berkenaan.

Menegaskan tidak menujukan kenyataannya kepada individu secara khusus, Che Ta berkata pengalaman lalu banyak mengajarnya.

“Nasib seseorang qada’ dan qadar berbeza. Kalau seseorang lelaki dapat wanita secantik bidadari sekalipun, kalau dia nak kahwin lain sama juga,” ujarnya.

Justeru Che Ta sempat menitipkan pesanan buat mereka yang pernah diduga rumah tangga dan kini bergelar ibu tunggal.

“Bagi yang telah dimadukan, saya harap mereka teruskan kehidupan. Tak perlu untuk melihat benda yang sudah berlalu.

“Past is past. Mungkin jodohnya dengan suaminya setakat itu sahaja. Malah mungkin juga kehidupan dan rezeki yang lebih baik juga bakal menanti,” ujarnya. (rtky/h)


Elfira Loy Bengang Masih Ada Pertikai Isu Hantaran

Masih belum berakhir nampaknya isu tentang wang hantaran yang berlaku di antara Elfira Loy dan juga Sufian Suhaimi walaupun sebelum ini perkara tersebut sudah dinafikan oleh Sufian sendiri. Baru-baru ini melalui akaun Twitter dylawok, beberapa screenshot yang didakwa adalah dari ibu Elfira sendiri telah dikongsikan.

Jika diikutkan daripada luahan di Insta Stories tersebut, akaun berkenaan menyatakan cara mudah untuk menyimpan wang hantaran secara harian – dengan menyimpan RM20 untuk setiap halaman al-Quran yang dibaca.

Selain itu dalam satu lagi perkongsian, akaun Instagram tersebut menyatakan bahawa memang seharusnya mereka tidak berjumpa oleh kerana tindakan pihak lelaki tersebut sebelum ini yang meninggalkan yang lama demi mendapatkan kekasih baru.

“Sepatutnya dia sendiri rasa terhina tinggalkan anak dara orang lain dan ambil anak dara orang lain secara tak baik. Tak seharusnya dorang ni tak jumpa dirimu,” memetik kenyataan tersebut.

Tidak tahu bila perkara ini akan berakhir, namun jika benar apa yang ditulis untuk pihak yang didakwa sebagai ibu Elfira tersebut, sedikit sebanyak perkara ini bagai membuka sedikit demi sedikit apa sebenarnya yang menjadi punca perpisahan pasangan ini.

Sehingga kini pihak keluarga Sufian Suhaimi masih belum dilihat mengeluarkan sebarang kenyataan berkaitan perkara yang terjadi. Moga perkara ini dapat diselesaikan dengan pantas tanpa perlu memanjangkan lagi kisah yang sebelum ini sememangnya tidak diketahui ramai. (rtky/s)


Mia Ahmad Hamil Selepas Gugur Beberapa Bulan Lalu

Tahniah diucapkan kepada Mia Ahmad yang kini sedang hamil. Berita itu dikongsikan di Instagram beliau sambil memohon maaf kepada pihak produksi kerana terpaksa menolak banyak tawaran bagi menjaga kesihatan.

“Dengan penuh kesyukuran, saya ingin mengumumkan saya kini sedang hamil, takut juga mahu umumkan tentang ini kerana pernah keguguran beberapa bulan lalu. Tetapi, ia membuatkan saya lebih kuat dan memberanikan diri untuk memberitahu tentang kehamilan ini”

“Saya harap semua memahami keadaan saya dan minta maaf jika ada di antara kamu terkejut dengan hal ini. Saya ingin mohon maaf kepada semua produksi kerana terpaksa tolak tawaran lakonan, penggambaran, penampilan majlis, temuramah kerana perlu menjaga kesihatan”

“Saya juga mohon maaf kepada pihak media kerana tidak membalas panggilan telefon dan Whatsapp dihantar. Saya harap perjalanan kehamilan saya akan berada di dalam doa anda dan semoga Allah memberkati kita semua. Amin,” tulisnya mengenai berita kehamilan di Instagram.

Dalam perkongsian itu, Mia pada awalnya takut untuk mengumumkan berita kehamilannya kerana pernah mengalami keguguran beberapa bulan yang lalu. Semoga kehamilan Mia kali ini dipermudahkan dan diberi kesihatan yang baik. (rtky/w)


"Payudara Saya Asli, Bukan Bedah Besarkan"

Tajam betul mata rakyat Malaysia ni, sampaikan perubahan payudara selebriti juga menjadi perhatian. Terbaru Elly Mazlein dikatakan membuat pembedahan membesarkan payudara kerana saiznya kini yang lebih menonjol.

“Dada saya adalah asli dan ia berkeadaan begitu kerana anak saya, Putri Sarah Sefhia, masih lagi menyusu badan. Lagipun, tiada sebab untuk saya membuat sebarang perubahan. Kalau ada yang masih sangsi dan terus membuat tuduhan bukan-bukan, saya tak kisah”

Ditanya pula andai beliau dilabelkan sebagai simbol seks kerana mempunyai bentuk tubuh badan yang montok, Elly tidak kisah dan enggan melayan cakap-cakap orang. Jelasnya, setelah melalui kontroversi terdahulu, beliau malas memikirkan kecaman peminat.

“Terpulanglah pada mereka, Lantak apa orang nak kata. Saya malas nak fikir kerana saya sudah melalui banyak kontroversi sebelum ini. Mulut orang bukannya boleh ditutup,” jelasnya kepada Berita Harian Online.

Mungkin kerana Elly masih menyusukan anak menyebabkan bentuk badannya berubah menjadi sedikit berisi. Pelik betul mata rakyat Malaysia ini, suka nampak benda yang merepek. Eh! (rtky/w)


"Saya Tidak Jaja Kisah Putus Tunang Untuk Lariskan Lagu"

Teguran bapa Elfira Loy baru-baru ini turut menyifatkan Sufian Suhaimi sengaja ‘menjaja’ kisah putus tunang sebagai satu strategi untuk melariskan lagu barunya. Bagaimanapun Sufian menafikan dakwaan tersebut dan menegaskan tindakannya itu bukan untuk mencari publisiti murahan.

Malah menjawab kepada teguran bapa Elfira, Sufian berkata, beliau hanya menjawab pertanyaan pihak media sahaja. Tambah Sufian, beliau sendiri tidak mahu memanjangkan isu berkenaan.

“Saya hanya menjawab apabila ditanya mengenai kisah putus tunang. Kalau boleh, saya tidak mahu memanjangkan lagi perkara ini. Single baharu ini terhasil selepas saya ambil kisah yang terjadi kepada kawan-kawan”

Redha dengan ketentuan Tuhan, Sufian percaya tali pertunangan bersama Elfira yang putus di tengah jalan adalah cara Tuhan menegurnya untuk mendapat sesuatu yang lebih baik di masa akan datang.

“Semua ini bukan sekadar meraih publisiti daripada kisah putus tunang. Mungkin ini cara Tuhan menegur saya. Ada hikmah yang lebih baik buat saya selepas ini. Insya-Allah,” jelasnya kepada Berita Harian Online.

Terdahulu sebaik sahaja memuat naik lagu terbarunya, Di Matamu Disember lalu, lagu berkenaan menjadi trending biarpun masih belum dilancarkan. Ramai beranggapan bait lagu tersebut menceritakan kisah perpisahannya dengan Elfira. (rtky/w)


Nelydia Senrose Sedang Bercinta Dengan Jutawan Muda?

Sebelum ini Nelydia Senrose pernah digosipkan dengan duda Nora Danish dan Fasha Sandha, Jejai, namun dinafikan oleh tuan badan. Terbaru Nelydia dikatakan sedang dilamun cinta dengan seorang jutawan muda yang dikenali sebagai, Mr H yang juga rakan perniagaan Jejai.

Menerusi laporan Beautiful Nara, sekeping gambar menunjukkan Nelydia dan Mr H kelihatan begitu mesra sekali apabila bergambar berpelukan sambil tangan Nelydia di dada jejaka tersebut. Patutlah Nelydia sering berjumpa dengan Jejai sebelum ini, mungkin untuk bertemu Mr H?

Seperti kita tahu Nelydia agak jarang terpalit dengan gosip cinta sejak hubungan sebelum ini berakhir. Beliau mendakwa masih single, tapi mungkin gambar ini sudah menjelaskan status Nelydia yang sebenar.

Kalau betul Nelydia sedang dilamun cinta, apa salahnya. Bukan sahaja punya rupa yang kacak, malah berduit pula tu! Bertuah Nelydia punya kekasih cukup pakej. (rtky/w)


“Berdarah Kacukan Tapi Tak Reti Cakap English?”

Baru-baru ini, pelakon Emma Maembong memuat naik video bagi mempromosikan produk kecantikan jenama ibunya di akaun Instagram.

Apa yang menjadi perhatian dalam video tersebut ialah Emma bertutur dalam bahasa Inggeris dan rata-rata peminat terkejut dengan slang yang dituturkan oleh Emma. Ada yang memuji dan ada juga yang mengecam.

Emma juga turut menerima mesej dari netizen yang mengecam pertuturan bahasa Inggeris Emma yang teruk dan banyak kesalahan tatabahasa. Netizen itu juga memerli Emma kerana tidak pandai berbahasa Inggeris walaupun berdarah kacukan.

Berikutan itu, Emma membalas komen tersebut menerusi Insta Stories dan mengakui bahawa dirinya tidak fasih berbahasa Inggeris dan masih belajar.

Emma juga meluahkan rasa kecewa apabila ada pihak yang cuba mematahkan semangatnya untuk terus belajar. Katanya lagi, jika hendak memberi teguran, berilah teguran dengan cara yang elok.


Sherry Ibrahim Berang Nama Dikaitkan Dengan Fattzura

Selesai sudah majlis persandingan terakhir Fattzura kelmarin, tiba-tiba dunia hiburan dikejutkan dengan berita Sherry Ibrahim menyelar tindakan perunding perkahwinan terkenal, Rekateemor mengaitkan namanya dengan perkahwinan pasangan tersebut di media sosial.

Seperti sedia maklum, selain Neelofa, Sherry juga pernah bercinta dengan Fattah Amin namun hubungan itu tidak kesampaian. Menerusi posting itu, Rekateemor bertanya kepada Sherry, adakah beliau sudah melihat perkahwinan Fattzura.

Tanpa usul periksa, Sherry terus berang dan memuat naik status menyelar tindakan perunding perkahwinan no.1 Malaysia itu dan menganggap tindakan mengaitkan namanya sebagai biadap. Malah Sherry turut meminta pihak Rekateemor membuat permohonan maaf.

Namun hasil penyiasatan kami, pendapat Sherry itu tidak disokong ramai. Ramai beranggapan Sherry terlalu mengikut emosi dengan menyelar pihak perunding perkahwinan itu tanpa cuba menyelesaikan dengan cara baik dahulu.

Manakala, di akaun Instagram Rekateemor pula, pihaknya menjelaskan bahawa akaun media sosial mereka telah digodam oleh pihak tidak bertanggungjawab, sekaligus menabur fitnah kepada Sherry. Ramai memuji tindakan perunding perkahwinan itu yang profesional.

Buat masa ini Sherry masih berdiam diri dengan penjelasan yang dibuat oleh pihak Rekateemor. Harapnya hal ini dapat diselesaikan dengan cara baik, mungkin selepas ini lebih berfikiran positif kerana segala hal boleh ditanya terlebih dahulu sebelum menyerang melulu. (rtky/w)


Rahsia Amyra Rosli Turun 13kg Langsing Lepas Bersalin

Bukan senang nak jaga badan selepas bergelar ibu. Namun apa yang dilakukan oleh pelakon cantik Amyra Rosli untuk miliki badan langsing sangatlah mudah dan boleh dilakukan oleh setiap wanita.

Mesti ramai wanita di luar sana tertanya-tanya tentang bentuk badan cantik Amyra Rosli.”Eh, bukan baru beranak ke? Cepatnya kurus!”

Menurut Amyra, dia memiliki berat 45kg sebelum hamil dan mengalami pertambahan kepada 58kg sepanjang kehamilan sehingga tempoh bersalin.

Namun, menurut Amyra dia tidak menghadkan pengambilan makanan dan makan nasi seperti biasa memandangkan dia perlu memberi susu badan kepada anaknya, Aqeef Anaqi yang kini berusia 4 bulan.

Rupanya rahsia Amyra kekal langsing adalah dengan mengamalkan minum air suam berserta lemon.

“Myra gunakan cara detoks dengan minum air suam bercampur lemon atau teh campur lemon setiap hari,” katanya kepada Hijabista.

Tambah Amyra lagi, amalan tersebut bukan saja untuk membuang toksin dalam badan, malah untuk mencantikkan kulit.


Nabil Ahmad Nafi Status Pengacara Termahal Malaysia

Sering mengacarakn acara-acara besar, Nabil Ahmad menafikan dakwaan mengatakan beliau merupakan pengacara termahal di Malaysia. Bagi Nabil, soal harga bayaran bergantung kepada keadaan dan ianya boleh dibawa berbincang.

“Nak cakap harga saya mahal, tak juga sebab saya selalu mendapat tawaran daripada penganjur yang sama, mereka ‘repeat order’ dan semuanya bergantung menerusi sesi perbincangan dengan pelanggan”

“Bagi saya, skil perhubungan awam serta hubungan baik dengan penganjur harus saya pentingkan berbanding meletakkan harga mahal. Jika acara itu melibatkan organisasi besar, takkan saya mahu meletakkan harga murah pula?”

“Secara peribadi, soal meletakkan harga, semuanya mengikut keadaan dan boleh dibawa berbincang,” jelasnya kepada portal Astro Gempak mengenai dakwaan mengatakan beliau antara pengara termahal.

Tambah Nabil, beliau selalu mengingatkan dirinya untuk merendah diri dengan kedudukan yang dikecapinya kini kerana segalanya bermula dari bawah. Malah Nabil juga berkongsi pengalaman pernah mengacarakan majlis tanpa ada bayaran di sebuah stesen minyak di kampungnya.

Bukan senang untuk berjaya tapi tidak mustahil, apa yang penting adalah usaha dan percaya pada diri. Tahniah Nabil yang semakin sukses, semoga pengalaman beliau memberi inspirasi kepada mereka yang masih belum berjaya. (rtky/w)


Mahu Berubah, Fathia Mohon Padam Video Kontroversi

Kesal di atas kesilapan lalu, pelakon Fathia Latiff meminta agar pihak yang pernah memuat naik video tariannya di Bigo dipadamkan.

Menurut Fathia, dia mengakui kesilapannya itu dan ia merupakan pengajaran besar buat dirinya.

“Saya mohon kepada sesiapa yang ada memuat naik video live Bigo itu, saya minta untuk padam rakaman tersebut.

“Saya sedar kesilapan lalu dan tak mahu lagi video itu terus berada di laman sosial terutamanya di YouTube.

“Saya tak mahu generasi saya akan datang menonton video tersebut. Kesilapan itu telah menjadi ikhtibar untuk saya dan merupakan pengajaran yang sangat berguna,” katanya kepada mStar Online.

Nekad mahu berubah, dia tidak mahu lagi dibayangi kesilapan lalu dan mahu terus pandang kehadapan.

“Saya kena teruskan kehidupan dan tak nak fikir lagi fasal kontroversi lama. Kalau fikir benda tu ia hanya akan membuatkan saya semakin ke belakang. Apa yang saya nampak, kesilapan dulu membuatkan saya jadi lebih baik dan merupakan satu anjakan dalam hidup supaya saya tak mengulanginya lagi,” katanya.

Fathia bakal muncul dengan single baru dan dikhabarkan bakal memulakan pengambaran drama tidak lama lagi.


"Saya Bukan Lari Dari Masalah, Mahu Hal Ini Selesai Dulu"

Berikutan kenyataan Rita Rudaini, Izreen Azminda tampil meminta peminat tidak menganggu rakan baiknya berikutan kontroversi pernikahannya. Jelasnya, bulan melarikan diri tapi ingin hal ini ‘selesai’ terlebih dahulu.

“Diakui sejak saya menutup ruangan komen dan menyhaktif sementara akaun Instagram, netizen beralih ke IG Rita. Disebabkan mereka tidak dapat menghentam saya, Rita pula jadi mangsa”

“Dalam masa sama, perkara ini berlaku di luar kawalan saya. Cuma, apa boleh dikatakan sekarang, berhenti mengganggu ketenteraman Rita, baik di kalangan peminat saya atau ‘haters'”

“Tidak adil jika dia dikecam hanya kerana kami berkawan. Ingin dijelaskan, dia tidak terbabit atau ada kena mengena dalam perkara ini. Saya bukan lari, tetapi ingin perkara ini selesai dahulu,” jelasnya kepada Harian Metro.

Bagaimanapun Izreen masih tetap dengan pendiriannya untuk tidak aktif di media sosial buat masa ini. Gara-gara kontroversi pernikahannya, Izreen turut ditamatkan kontrak menjadi duta produk kecantikan.

Pun begitu, Izreen mendakwa kontrak berkenaan tidak dibatalkan tetapi sememangnya sudah berakhir. Harapnya selepas ini peminat berhenti mengecam Rita, seolah beliau pula yang bernikah dengan suami orang! (rtky/w)


“Seluar Janna Nick Ketat Sangat, Macam Telanjang”

Setiap minggu pasti ramai tak sabar untuk menonton program Melodi. Lebih-lebih lagi dapat tengok gadis cantik manis Janna Nick sebagai pengacara rancangan tersebut.

Namun baru-baru ini, gara-gara memakai seluar terlalu ketat, Janna Nick dikecam oleh penonton dan peminatnya.

Rata-rata berpendapat setiap pengacara televisyen perlu menjaga adab berpakaian lebih-lebih lagi program tersebut adalah untuk tontonan umum.

Ramai peminat memberikan nasihat untuk lebih berhati-hati dalam pemilihan pakaian dan tampil lebih sopan.

Berikutan isu tersebut, Janna memberi penjelasan dan membuat permohonan maaf tentang cara pemakaiannya itu menerusi Insta Stories.

Menurut Janna, pembantu peribadinya terpaksa meminta Janna untuk memakai seluar tersebut kerana ia lebih sesuai dipadankan dengan baju yang dipakai oleh Janna ketika itu.

Tambah Janna lagi, dia menerima baik teguran dari peminat dan berjanji untuk tidak mengulangi kesilapan tersebut.


Ziana Zain Menitis Air Mata, Terdiam Ketika Menyanyi

Suasana menjadi pilu apabila Ziana Zain menitiskan air mata ketika menyanyikan lagu popularnya, Puncak Kasih pada Malam Anugerah Mood Republik di Hotel JW Marriot semalam. Pada ketika itu, Ziana tidak mampu meneruskan nyanyian dan hanya membiarkan muzik berlalu.

“Saya kuat dan terima kasih atas sokongan semua. Bukan senang menjadi seorang public figure. Walau apa pun berlaku hidup perlu diteruskan,” katanya yang terus meninggalkan majlis tanpa bertemu pihak media.

Terdahulu, baru-baru ini suami Ziana ditahan atas dakwaan memukul anak lelakinya pada jam 4 pagi, dan laporan itu dibuat Ziana sendiri. Bagaimanapun suaminya mengaku tidak bersalah dan telah diikat jamin oleh adiknya.

Namun sehingga kini status dan masalah sebenar rumah tangga penyanyi itu masih menjadi tanda tanya, dan Ziana juga masih mengunci mulut andai terdapatnya kemelut dalam rumah tangganya kini.

Semoga Ziana tabah menghadapi apa jua dugaan yang dihadapinya sekarang dan diharapkan ianya dapat diselaikan dengan baik. (rtky/w)


"Dia Yang Tutup Komen, Saya Yang Kena"

Turut sama terkena tempias sejak berita rakan baiknya, bernikah dengan suami orang, Rita Rudaini mengakui berkecil hati dengan sikap Izreen Azminda yang ‘hilang’ dari radar media sosial sehingga menyebabkan dirinya pula menjadi mangsa netizen meluahkan kemarahan.

Perkara itu dikongsi Rita melalui program Melodi Ahad lalu, dan tambahnya lagi sejak bernikah, Izreen sudah tidak menghubunginya lagi. Pun begitu, Rita bersedia untuk bersemuka dengannya, tapi malangnya Izreen masih menghilang.

“Sebelum ini kalau saya kena kecam saya tak pernah tutup komen, biarlah. Saya tak pernah libatkan rakan-rakan keliling. Saya bukannya mahu hentam Izreen tetapi nak beritahu tentang diri saya”

“Izreen pun kenapa buat macam ni. Kenapa lari? Kenapa tutup Instagram? Jujurnya saya berkecil hati dan terasa hati dengannya dan sebagai kawan dia tidak sepatutnya buat macam ni”

Luah Rita lagi, beliau sudah tidak tahan menerima kecaman orang apabila dirinya tiada kena mengena dengan tindakan Izreen. Selain itu, Rita juga terkilan dengan sikap netizen yang mengaitkannya dengan masalah peribadi rakannya itu.

“Memang geram! Lainlah saya yang kahwin dengan suami orang. Masa benda tu pecah saya kena kecam dan bila saya menelefonnya dia kata biarlah. Dia yang tutup komen tetap saya yang kena,” katanya. (rtky/w)


Di Sekitar Resepsi Kedua Fattah Amin, Fazura

Ketika sedang berlangsung majlis persandingan atau resepsi kali kedua buat pasangan Fattah Amin dan Fazura yang diadakan di Royale Palace, Shah Alam.

Majlis kali ini menyaksikan yang pasangan ini menjemput lebih 5,000 orang peminat untuk hadir berkongsi hari bahagia mereka.

A post shared by Budiey Dot Com Media (@budiey) on Mar 10, 2018 at 8:04pm PST


Peminat Bengang Neelofa Mula Sindir Fazura?

Sedang hangat diperkatakan di Twitter ketika ini adalah berkenaan satu pendedahan yang dibuat oleh seorang peminat yang tidak berpuas hati dengan tindakan Neelofa yang didakwa menyindir tidak bertempat.

Pengguna Twitter @FizzZoule memuatnaik sebuah video menunjukkan Neelofa sedang bersiap untuk penggambaran iklan beliau di Taiwan. Namun dialog yang dilontarkan Neelofa dalam video tersebut seakan memerli video yang dirakamkan Fazura lebih awal.

Perkara itu seperti diiyakan sendiri oleh tindakan make-up artist (MUA) Neelofa yang mengatakan kenyataan sinis Neelofa itu sebagai ‘kejam’.

Rata rata ramai mula tidak berpuashati kenapa Neelofa bertindak sebegitu atau ianya hanya sekadar gurauan sesama artis?


Nabil Ahmad: Tiada Istilah Diva, Jangan Nak Poyo

Pengacara dan pelawak popular, Nabil Ahmad, yang bakal menyambut ulang tahun ke-10 dalam industri hiburan tempatan, berkata resepi kejayaannya yang masih bertahan selama ini adalah sikapnya yang tidak ‘diva’ dan sentiasa merendah diri.

Walaupun kini dia boleh dikatakan sebagai pengacara yang dibayar dengan harga yang paling tinggi di Malaysia.

“Saya dulu bekerja sebagai Mat Despatch sahaja, pernah dapat RM500 ke RM600 saya pernah rasa semua tu. Bila malam pula saya jual burger. Jadi bila orang kata pengacara lelaki paling mahal, saya rasa saya murah sebab tu saya banyak mengacara.

Saya dapat banyak repeat order. Saya maintain sahaja harga, sebab saya punya konsep daripada tak ada apa-apa, baik saya buat. Ada job boleh selit, Alhamdulillah,” katanya yang ditemui di Majlis Sidang Media bersamanya sebentar tadi.

Tambahnya lagi, sikapnya yang merendah diri dan tidak ‘jual mahal’ membuatkan peminat-peminatnya selesa untuk terus bersama dan memberikan sokongan.

Buktinya, sempena ulang-tahunnya yang ke-10 dalam industri hiburan, Nabil akan memberikan hadiah buat peminatnya dengan membawa mereka bersama-sama mengerjakan umrah pada awal Ramadan tahun ini.

“Resepi saya senang untuk saya bertahan 10 tahun dalam industri jangan jual mahal, jangan nak poyo, atau eksyen. Saya bekerja untuk industri, buat apa kita nak menyombong. Mungkin saya tak ada duit, tapi saya ada maruah.

Sempena ulang tahun ke-10 saya mahu berkongsi rezeki dengan peminat dengan memberikan mereka hadiah istimewa, jika diizinkan Allah, saya mahu bersama peminat mengerjakan umrah pada awal Ramadan nanti. Saya pilih berpuasa bersama peminat di Tanah Suci Makkah pada bulan Ramadan iaitu pada tarikh 13-23 Mei ini,” katanya lagi. (rtky/h)


Farid Kamil Didakwa Buat Laporan Palsu

Nampaknya masih belum reda kes berkaitan Farid Kamil apabila dia telah didakwa di Mahkamah Majistret pada Jumaat atas tuduhan membuat laporan polis palsu. Bagaimanapun pelakon lelaki berkenaan mengaku tidak bersalah selepas pertuduhan dibacakan.

Menurut laporan mStar Online, Farid didakwa mereka keterangan palsu bersabit sebuah laporan polis dengan memasukkan maklumat palsu dan tidak benar yang mana laporan itu boleh digunakan dalam prosiding jenayah dan diambil pertimbangan oleh pegawai polis yang menerima laporan itu.

Dakwaan kes itu dikemukakan mengikut Seksyen 192 Kanun Keseksaan yang boleh dihukum mengikut Seksyen 193 kanun sama memperuntukkan hukuman penjara tiga tahun dan denda, jika disabit kesalahan.

Farid turut mengaku tidak bersalah atas empat pertuduhan termasuk menampar seorang anggota polis trafik di Balai Polis Kota Damansara pada 11 Januari lalu dan dibebaskan dengan ikat jamin pada 16 Januari lalu.

Apa pun, semoga perkara sebegini dapat diselesaikan dengan segera dan tidak berlanjutan bagaikan tidak berkesudahan. (rtky/s)


4 Sebab Buatkan Anda Nak Tonton Peter Rabbit Banyak Kali!

Di adaptasi daripada buku cerita kanak-kanak berjudul The Tale of Peter Rabbit, filem Peter Rabbit bakal memberikan anda banyak kejutan dan pasti ramai tak sabar nak menonton aksi arnab nakal itu nanti.

Kalau nak tahu, buku cerita kanak-kanak yang diterbitkan pada tahun 1902 ini pernah popular di kalangan kanak-kanak satu ketika dahulu.

Bakal ditayangkan pada 15 Mac ini oleh Sony Pictures, Peter Rabbit mengisahkan tentang keluarga arnab Peter bersama tiga adik kembar perempuannya Flopsy , Mopsy dan Cottontail serta sepupu mereka, Benjamin. Mereka mencuri hasil kebun McGregor yang sebenarnya telah merampas kebun yang satu ketika dahulu didiami oleh keluarga Peter dan petani McGregor telah membunuh ayah Peter.

Ramai yang tidak sukakan watak Peter Rabbit kerana kenakalannya, tapi rasanya kalau dah nama pun kanak-kanak, mestilah nakal. Anda wajib bawa anak anda untuk menonton filem ini kerana banyak nilai penting yang mereka akan belajar.

Ini antara sebab kenapa korang mesti tonton Peter Rabbit dan filem ini akan buatkan anda nak tengok banyak kali!

Peter Rabbit adalah arnab yang nakal dan selalu buat masalah tetapi baik hati yang tinggal di dalam sebuah lubang bersama adik-beradiknya dan sepupu Benjamin. Walaupun bapanya pernah ditangkap dan diletakkan di dalam pai oleh petani McGregor, Peter tidak dapat menahan diri untuk menyelinap ke taman McGregor untuk mencuri buah-buahan dan sayur-sayuran untuk keluarganya. Sifat degil dan tiada rasa takut Peter Rabbit selalu menjadi masalah.

Selepas mengetahui ada orang baru iaitu McGregor tinggal di kebun mereka, Peter nekad untuk memastikan dia dan keluarganya untuk terus tinggal disitu walaupun perlu berlawan dengan manusia.

Sifat degil dan tiada rasa takut Peter Rabbit selalu menjadi masalah. McGregor bekerja di bahagian permainan kanak-kanak di pasar raya Harrods merancang mengubah suai rumah diwarisinya itu dan menjualnya untuk dijadikan modal membuka kedai permainan sendiri.

Bagi melaksanakan impian itu, dia perlu berdepan dengan Peter dan rakannya yang tinggal di kebun berhampiran rumah terbabit. Peter dan rakannya tidak mahu menyerah kalah dan nekad mematahkan hasrat McGregor.

Tak kisah masalah apa yang Peter selalu cetuskan, Benjamin, sepupu kepada Peter, sentiasa ada bersama Peter dan seorang yang baik hati. Selalu beri amaran di atas setiap kerosakan yang Peter lakukan.

Flopsy, Mopsy, dan Cottontail adalah tiga adik perempuan Peter. Flopsy sentiasa rasa dirinya tidak dihargai. Mopsy, selalu terjerat dengan dengan perhiasan kehidupan manusia dan romantik. Cottontail pula sangat sukakan cabaran dan menjadikan abangnya, Peter sebagai idola.


Dipanggil Gorila & Babi, Siti Sarah Nekad Berubah

Jika dibandingkan dengan penampilan penyanyi Siti Sarah dahulu dengan sekarang, memang banyak perbezaan ketara. Sekarang ni makin cerah, langsing dan cantik.

Baru-baru ini, Siti Sarah kongikan luahan perasaannya di Instagram punca dan sebab mengapa dia nekad untuk ubah penampilan diri. Tambahnya lagi, perkongsian itu juga adalah untuk menyeru wanita lain di luar sana untuk berubah dan tidak menerima nasib sama sepertinya.

“Siapa ingat gambar ini? Mungkin ramai yang kata kenapa nak cerah kenapa nak berubah buat apa? Awak tiada di tempat saya, awak tak hadap apa yang saya hadap. Ya, saya memang kuat untuk hadap banyak benda.

“Tapi saya tahu ramai orang yang tak boleh menghadapi tekanan apabila dikutuk dipanggil gorila, negro, nama-nama binatang (badak,babi dan seangkatan dengannya) siapa yang tahan!

“Apabila ada orang ingat tak tak sama tarat dengan dia! Kau salah!! Ini masa untuk berubah. Saya tahu ramai wanita yang diluar sana nak berubah. Jangan berubah untuk orang lain. Berubah untuk diri sendiri. Yang penting perubahan perlukan kesabaran.

Rata-rata netizen menyokong perubahan Siti Sarah dan berharap agar orang diluar sana tidak menghina ciptaan Tuhan.


Bapa Elfira Loy Minta Sufian Suhaimi Move On

Bapa kepada Elfira Loy, Ahmad Sabri Ariffin meminta Sufian Suhaimi tidak memberikan kenyataan lagi berhubung isu putus tunang supaya tidak memanjangkan isu terbabit. Beliau juga berharap keluarga Sufian dapat menasihati Sufian berkenaan isu ini.

“Sejak cincin tunang dipulangkan kepada keluarga Sufian di Muar, saya fikir, hal ini tidak akan berpanjangan. Malah, bapa saudara yang mewakili keluarga Sufian ketika itu pun berharap tak perlu dipanjangkan lagi isu putus tunang ini”

“Namun, perkara di sebaliknya terjadi. Saya lihat Sufian terus bercerita dan anak saya, hanya beberapa kali memberi kenyataan. Saya fikir, kenapa dia perlu ‘main’ lagi isu itu? Anak saya juga tidak mahu memanjangkan lagi perkara itu”

Tambah bapa Elfira lagi, beliau berharap kenyataan berterusan dari pihak Sufian bukan sebahagian daripada strategi untuk melariskan lagu barunya, Di Matamu yang bakal keluar tidak lama lagi.

“Bagi saya, ayah atau bapa saudara Sufian elok menasihatinya supaya tidak memanjangkan perkara itu. Sufian boleh cakap ‘tidak’ untuk memberi komen. Saya kurang pasti apakah semua ini strategi Sufian dan pihak pengurusannya untuk mempromosikan lagu baharunya,” jelasnya.

Dalam perkembangan terbaru, dengarnya Sufian sempat memberi ucapan hari jadi kepada bekas tunangnya itu semalam. Namun ditegur netizen kerana menganggap Sufian seolah masih tidak ‘move on’ dengan perpisahan mereka. (rkty/w)


10 Selebriti Hangat Bercinta, Putus Di Tengah Jalan

Baru-baru ini, kisah cinta Elfira Loy dan Sufian Suhaimi sudah pun berakhir selepas pasangan itu disahkan putus tunang . Namun, sehingga kini kisah cinta mereka masih lagi menjadi sebutan ramai.

Tapi kalau ikutkan ramai sebenarnya pasangan selebriti lain yang sebelum ini hangat bercinta namun jodoh mereka tidak kesampaian.

Kami senaraikan 10 pasangan yang hangat bercinta tetapi akhirnya putus di tengah jalan.

Selepas gandingan bersama menerusi dalam Suri Hati Mr Pilot, kedua-dua pelakon ini dikhabarkan bercinta. Namun, Neelofa sendiri mengakui mereka pernah bersama dan hubungan mereka putus selepas mengetahui Fattah Amin mempunyai hubungan cinta dengan wanita lain.

Mengikat tali pertunangan pada Oktober tahun lalu, pasangan ini sahkan sudah putus tunang pada awal Februari lalu. Namun, ada sumber mendakwa punca putus tunang adalah disebabkan Sufian tidak mampu menyediakan jumlah wang hantaran yang tinggi.

Pasangan ini mula menjalin cinta awal tahun 2014. Ada juga dakwaan pasangan ini akan berkahwin. Namun pada Januari 2015, pasangan ini disahkan putus cinta disebabkan tiada persefahaman.

Selepas bercinta selama dua tahun, Aiman sendiri mengaku sudah bersedia untuk berkahwin dengan Fathia. Pasangan ini juga sebenarnya sudah dua kali putus cinta dan pada 2015, hubungan mereka betul-betul sudah berakhir.

Pernah mengumumkan untuk berkahwin, namun tidak sampai dua bulan mendedahkan berita gembira itu, pasangan ini mengakui hubungan mereka telah berakhir pada Februari 2014.

Mula menjalin cinta pada tahun 2013, pasangan ini sah putus cinta pada tahun 2015 selepas 2 tahun menjalin hubungan. Ada pihak mengatakan mereka kembali bersama, namun kedua-dua mereka menafikan dakwaan tersebut.

Selepas bergandingan menerusi drama Nur Kasih, pasangan ini mengaku bercinta. Rata-rata peminat sukakan pasangan ini dan berharap akan kekal ke jinjang pelamin. Namun selepas 3 tahun bercinta, pasangan ini mengesahkan tidak lagi bersama.

Selepas 6 tahun menjalin cinta, Kamal Adli dan Intan Ladyana sah putus cinta. Pelbagai konflik terjadi dan kisah putus cinta mereka menjadi perhatian ramai pada ketika itu.

Kish hubungan cinta atau persahabatan mereka yang sebelum ini memberi banyak teka-teki kepada pihak lain akhirnya bertemu titik noktah. Namun, Neelofa sendiri mengakui hubungan dua tahunnya bersama pelakon, pengarah dan penerbit itu sudah berakhir.

Mula menjalin cinta pada tahun 2013, pasangan ini disahkan putus cinta pada 2015. Namun pada tahun lalu, pasangan ini dikatakan kembali bercinta selepas terjadinya pergolakan antara Zul dan Zahirah. Namun Zul menafikan dakwaan tersebut.


Zahirah Macwilson Akui Masih Berkawan Dengan Zul Ariffin

Ketika ramai ingin ‘menjodohkan’ Zul Ariffin dengan Neelofa dek penangan drama terbaru mereka, peminat seakan lupa tentang hubungan cinta diantara Zul dan Zahirah MacWilson. Jelas Zahirah, beliau masih berkawan baik dengan Zul.

“Apa yang boleh saya katakan, hubungan kami masih berjalan dengan baik. Kami tidak pernah bergaduh atau bermasam muka. Cukup saya katakan, kami masih berkawan. Saya minta maaf kerana tidak dapat komen lebih lanjut”

“Rasanya tidak manis untuk saya terus berkongsi mengenai hubungan yang terjalin. Lagipun banyak hati yang perlu saya jaga. Saya tidak mahu mengecilkan hati sesiapa,” katanya kepada Harian Metro.

Sehingga sekarang rasanya ramai tidak tahu status sebenar mereka kerana sepertimana yang kita tahu pasangan ini agak menjaga privasi. Namun dulu pernah timbul gosip mengatakan bapa Zahirah tidak merestui hubungan mereka. (rtky/w)


“Suami Hanya Lepaskan Tangan Tak Lebih 5 Saat”

Walaupun sudah mendirikan rumah tangga hampir 4 bulan, tetapi pasangan ini dilihat seperti kekasih yang sedang dilamun cinta. Pergi ke mana saja, pasti hadir berdua.

Baru-baru ini, menerusi laman Instagram, Izara Aishah dedahkan sikap sebenarnya suaminya, Adib Khalid yang ramai tidak tahu.

Izara turut memuat naik gambar romantik mereka beserta kepsyen yang sweet sangat. Menurut Izara, Adib hanya akan melepaskan tangannya tidak lebih 5 saat untuk Izara mengambil gambar. Rupanya Adib ni manja dan romantik orangnya.

Korang tengok la gambar yang dikongsikan oleh Izara. Hampir sepanjang masa Adib akan memegang tangan Izara. Beruntung Izara dapat macam Adib.